Harremanetan jartzeko - Adif\nHarremanetarako postontzia eta informazio gehigarria\nInformazio orokorra eta trenbide-garraioaren erabiltzailearentzako informazioa\nWeb Komunikazioko postontziaren bidez, zure iradokizunak bideratzen dira Adif-en arlo eskudunera, zure kontaktuaren gaiari erantzuteko. Hautatu formularioan"Web Komunikaziorako Postontzia"eremua, bertara joateko.\nSail hauekin ere zuzenean harremanetan jar zaitezke:\nGeltokiei buruzko informazioaGoitik beherako zerrendaren edukira sartzeko, egin klik edo sakatu sartu\nTelefonoa: 912 43 23 43\nInformaziorako ordutegia: 24 ordu\nAdif SegurtasunaGoitik beherako zerrendaren edukira sartzeko, egin klik edo sakatu sartu\nAdif Acerca. Desgaitasuna eta/edo mugikortasun murriztua duten pertsonentzako laguntza-zerbitzuak.Goitik beherako zerrendaren edukira sartzeko, egin klik edo sakatu sartu\nEgunero 06:00etatik 24:00etara\nDialoga zerbitzua. Gorrei eta entzuteko desgaitasuna dutenei arreta emateko zerbitzua.Goitik beherako zerrendaren edukira sartzeko, egin klik edo sakatu sartu\nDIALOGA ZERBITZUA:Pertsona gorrentzako eta entzuteko desgaitasuna dutenentzako Adifen telefono bidezko informazioa, datu-konexiodun mugikorren bidez.\nJarri harremanetan Adif-en telefono bidezko informazio-gunearekin, mugikorraren bidez, gailuak Interneteko sarbidedun estaldura duen edozein lekutatik.\nAdif-ek eskura dauka Android, iPhone, Symbian eta Blackberry inguruneetan erabiltzeko doako aplikazio bat. Hemen deskarga daiteke:\nTelesor zerbitzutik: https://www.telesor.es\nMugikorretako plataformetako dendetatik: Android Market eta App Store (iPhone eta iPad-etarako)\nDoako aplikazio horren bidez, testuekin aldi berean, azkar eta erraz komunikatuko dira erabiltzaileak Adif-en informazio-zerbitzuko operadoreekin. Ez da etenik izango, ez da itxaron beharrik izango eta etengabeko arreta emango da mezurik bidali edo jaso beharrik gabe.\nKolpatzeen biktimei eta senideei telefonoz laguntzeko zerbitzua\nKolpatzeen kaltetuei eta haien senideei arreta emateko kontaktua, Adif-ek kudeatzen duen Trenbide-sareko edozein puntutan.\nTelefonoa: 91 243 23 43\nZerbitzuaren ezaugarriakGoitik beherako zerrendaren edukira sartzeko, egin klik edo sakatu sartu\n91 243 23 43 telefonoaren bidez, 24 orduz eta urteko 365 egunetan, harremanetan jarri ahal izango da Adif-en harreman eta argibideetarako zentroarekin; zerbitzua eskatzen duen pertsonaren datu pertsonalak eta harremanetarako datuak hartuko dira.\n3 laneguneko epean, Adif-en solaskide bat harremanetan jarriko da deia egin duen pertsonarekin, eta tartean denak edo odolkidetasuneko edo ezkontza-ahaidetasuneko 2. mailara arteko senideak egin beharreko izapideen berri emango dio, eta biktimari edo familiari lagunduko dio prozesu osoan.\nKabineterako eta Baliabideetarako ZuzendaritzaGoitik beherako zerrendaren edukira sartzeko, egin klik edo sakatu sartu\nZuzendaritzaren egitekoa da trenbide-enpresekiko harremanak kudeatzea. Halaber, ADIF-en merkataritza-funtzioa indartzen du eta enpresa horiei azpiegiturara sartzeko bidezko tratua bermatzen die.\nSor Ángela de la Cruz kalea, 3 – 3.\nLegalki osatutako trenbide-enpresekin lotutako gaiak soilik hartuko ditu postontzi honek\nEsteka honen bidez trenbide-enpresa moduan sar zaitezke.\nGaitasunen Planifikaziorako Burutza (OSS)Goitik beherako zerrendaren edukira sartzeko, egin klik edo sakatu sartu\nLizentziadun trenbide-enpresei edo trenbide-enpresen nazioarteko elkarteei zuzenduta dago, azpiegiturara sartzeko gaitasunaren esleipenaren eskaera egiteko.\nPaquexpres Eraikin Zaharra, Hiedra kalea z.g. Chamartín Geltokia. 23 eraikina– 28036 Madril\nHarremanetan jartzeko, hautatu"Trenbide-enpresentzako arreta: Gaitasunaren planifikazioa (OSS)"orrialde honetako inprimakian.\nSaltokiak eta standak Geltokietan\nVialiaGoitik beherako zerrendaren edukira sartzeko, egin klik edo sakatu sartu\nPío XII.aren etorbidea 110, 28036 - Madril\nHarremanetan jartzeko: hautatu"Vialia"eremua orrialde honetako inprimakian.\nGeltokietako saltokiakGoitik beherako zerrendaren edukira sartzeko, egin klik edo sakatu sartu\nHarremanetan jartzeko: hautatu"Geltokietako saltokiak"eremua orrialde honetako inprimakian.\nStandak zona komunetan eta bestelako jarduerakGoitik beherako zerrendaren edukira sartzeko, egin klik edo sakatu sartu\nHarremanetan jartzeko: hautatu"Standak zona komunetan eta bestelako jarduerak"orrialde honetako inprimakian.\nFilmazioak eta Komunikabideekiko harremanak\nKomunikabideentzako arreta eta grabatzeko edo argazkiak ateratzeko baimena eskatzea, modu profesionalean (filmazioak) edo informatiboan (prentsa eta informazio-komunikabideak).\nFilmatzeak, ekitaldiak eta ikus-entzunezko bestelako lanak Adif-eko instalazioetanGoitik beherako zerrendaren edukira sartzeko, egin klik edo sakatu sartu\nAdif-eko instalazioetan lan profesionalak edo ikerketa-lanak (zinemarako edo telebistarako filmatzeak, iragarkiak, ekitaldiak, argazki-saioak, tren-teknologiari buruzko lanak eta abar) egiteko baimen-eskaera.\nHarremanetan jartzeko: hautatu"Filmatzeak"eremua orrialde honetako harremanetarako inprimakian.\nKomunikabideekiko Harremanetarako ZuzendariordetzaGoitik beherako zerrendaren edukira sartzeko, egin klik edo sakatu sartu\nSor Angela de la Cruz kalea, 3 - 1. solairua\n28020 - Madril\nHarremanetan jartzeko: hautatu"Prentsa"eremua orrialde honetako harremanetarako inprimakian.\nTrenbidearen ukipen-eremuak. Baimenak, Jabari publikoko eremua eta Eraikuntzaren mugako lerroa\nTrenbide ondoko eremuetan edozein obra edo jarduera egiteko edo jabari publikoko eremua edo eraikuntzaren mugako lerroa murrizteko, Adif-en baimena behar da.\nJabari publikoko eremua edo eraikuntzaren mugako lerroa murrizteaGoitik beherako zerrendaren edukira sartzeko, egin klik edo sakatu sartu\nHarremanetan jartzeko: hautatu"Jabari publikoko eremua edo eraikuntzaren mugako lerroa murriztea"orrialde honetako inprimakian.\nTrenbidearen ukipen-eremuetan obrak edo jarduerak egiteko baimenaGoitik beherako zerrendaren edukira sartzeko, egin klik edo sakatu sartu\nHarremanetan jartzeko: hautatu"Trenbidearen ukipen-eremuetan obrak edo jarduerak egiteko baimena"orrialde honetako inprimakian.\nOhiko Sareko Operazio eta Ingeniaritzarako ZuzendaritzaGoitik beherako zerrendaren edukira sartzeko, egin klik edo sakatu sartu\nHelbidea:Agustín De Foxá kalea z.g.22 Eraikina\n28036 - Madril\nZerbitzu Logistikoetarako ZuzendaritzaGoitik beherako zerrendaren edukira sartzeko, egin klik edo sakatu sartu\nAgustín de Foxá kalea z.g.\nMadrid Chamartín Geltokia\nMerkantzia-instalazioetako zerbitzuen eskaintzari buruzko informazioaGoitik beherako zerrendaren edukira sartzeko, egin klik edo sakatu sartu\nHautatu"Merkantziak-instalazioetako zerbitzuen eskaintza"orrialde honetako inprimakian.\nBeste kontaktu batzuk\nSegurtasunerako, Antolaketarako eta Giza Baliabideetarako Zuzendaritza NagusiakGoitik beherako zerrendaren edukira sartzeko, egin klik edo sakatu sartu\nErregearen pasealekua 30, 28008 - Madril\nBidaiarien geltokiak - Bezeroentzako Zerbitzuen Kudeaketarako ZuzendariordetzaGoitik beherako zerrendaren edukira sartzeko, egin klik edo sakatu sartu\nPio XII.aren etorbidea 110, 28036 - Madril\nHarremanetan jartzeko: hautatu"Bidaiarien geltokiak"orrialde honetako inprimakian.\nTelekomunikazioakGoitik beherako zerrendaren edukira sartzeko, egin klik edo sakatu sartu\nTelekomunikazioak, Energia eta Energia-efizientzia\nPio XII.aren etorbidea, 97-1. solairua\nHarremanetan jartzeko: hautatu"Telekomunikazioak"orrialde honetako inprimakian-\nAdif-eko Araugintzako KomiteaGoitik beherako zerrendaren edukira sartzeko, egin klik edo sakatu sartu\nTitan kalea 4-6 - 28045 Madril.\nHarremanetan jartzeko: hautatu"Araugintza"orrialde honetako inprimakian-\nBestelako informazioaGoitik beherako zerrendaren edukira sartzeko, egin klik edo sakatu sartu\nHautatu"Web-komunikaziorako postontzia"orrialde honetako inprimakian.


Belaunaldi kartzelatua | Mundua | Berria\n2020ko otsailak 16\nHosni Mubaraken aurkako iraultza bultzatu zuten gazteek kartzelan bukatu dute Abdel Fatah al-Sisi presidentearekin. Egungo diktaduraren krudeltasuna ikusirik, ezinezkoa iruditzen zaie Tahrir plazak 2011n bezala eztanda egitea.\nAl-Sisi presidentearen jarraitzaileak, atzo, Kairoko hautesleku baten ondoan. MOHAMED HOSSAM / EFE Tamaina handiagoan ikusi\nAne Irazabal -\n2018ko martxoak 29\nKontuz ibili. Duela zazpi urte gertatu zena ez da berriz ere errepikatuko. Ez. Lehen porrot egin zuenak ez du orain arrakastarik izango. Ez. Argiki, ez nauzue ezagutzen». Abdel Fatah al-Sisi Egiptoko presidentearen adierazpenak dira. Tahrir plazako erreboltaren zazpigarren urtemugan bota zuen mehatxua. Eta haren hitzen oihartzuna ozen entzuten da oraindik.\n«Amesgaizto etengabean bizi gara. Iraultzaren espirituaren arrastorik ez da geratzen», adierazi du Ahmed Maherrek, Apirilaren 6 mugimendu ezkertiarraren sortzaileak. Duela zazpi urte, Hosni Mubaraken aurkako herri matxinadaren aurpegirik ezagunena izan zen. Orain, baldintzapean aske bizi da: «Hiru urtez espetxeratuta egon ostean, aske utzi naute. Baina egunero 12 ordu komisarian pasatu behar ditut», azaldu du Maherrek. BERRIAri Signal izeneko aplikaziotik erantzun dio, ez baita telefonoaz fidatzen: «Elkarrizketa guztiak grabatzen dizkidate. Une oro kontrolatuta naukate».\nMaherrek atsekabez gogoratzen du azken urteetan pairatu duen jazarpen politikoa: «Kartzelatu egin ninduten 2013ko estatu kolpearen ondotik manifestazio eta ekitaldi publikoak debekatu zituztelako. Eta ni ez nengoen prest etxean isilik geratzeko». Baina poliki-poliki jasangaitza egin zen Maherren bizitza: «Nire argazkia telebista guztietan agertzen hasi zen. Sisiren aldekoen mehatxuak bikoiztu ziren. Egun batean, etxera bueltatzen ari nintzela, eraso egin zidaten».\nAl-Sisik oposizioko ahots guztiak isildu ditu Anaia Musulmanak boteretik indarrez kendu zituenetik: «Lehenik, islamisten atzetik joan zen. Garai hartan, egiptoar askori ongi iruditu zitzaion Anaia Musulmanen eta haien jarraitzaileen kontrako kanpaina. Rabaa al-Adawiyako sarraskian 1.000 pertsona akabatu zituzten, eta gehienek ez ikusiarena egin zuten. Ez zekitena zen hurrengoak haiek izango zirela», gogoratu du Maherrek. Laikoak eta ezkerreko iraultzaileak izan ziren hurrengo biktimak. Maherrek lortu du askatasun erlatiboa, baina Alaa Abdel Fatta eta Ahmed Douma ekintzaile ospetsuak espetxean daude oraindik, baita Azaa Soliman abokatua ere.\nZalantza izpirik gabe, Al-Sisiren diktaduraren errepresioak aise gainditu ditu Mubaraken garaiko arorik ilunenak. Datu zehatzak ez daude, baina giza eskubideen aldeko erakundeek salatu dute 60.000 ekintzaile inguru kartzelatu dituztela. «Mubaraken azken urteetan 8.000 inguru ziren preso politikoak», erantsi du Maherrek. Erregimenak hamasei kartzela berri eraiki ditu. «Iraultzaren belaunaldia espetxearen belaunaldia bihurtu da», nabarmendu du Amnesty International erakundeak bere azken txostenean.\nLorategia eta bandera\nGazte iraultzailearen ustez, Al-Sisiren errepresioak lortu du beldurra txoko guztietara zabaltzea. «Kairo erdigunean ez da 2011ko iraultzaren arrastorik geratzen», azaldu du. Tahrir plazaren erdian lorategi bat jarri dute, eta, biribilgunearen bihotzean, 30 metroko Egiptoko banderaren makila. Mohamed Mahmoud kaleko grafiti politikoak ere ezabatuta daude. «Desagertu egin da Mubaraken erorketak ekarri zuen eztanda artistikoa eta kulturala. Iraultzaren txoko ikonikoenak erregimenaren propaganda gune bihurtu da», adierazi du ekintzaile politikoak.\nIritzi berekoa da Mahienour el-Masry Alexandriako gaztea. El-Masry iragan urtarrilean atera zen kartzelatik. «Baimenik ez zuen manifestazio batean parte hartzeagatik espetxeratu ninduten. Ez dute pisuzko arrazoirik behar ekintzaileak atzemateko. Edozein txikikeriagatik atxilotu gaitzakete». El-Masryk emakumeentzako kartzela batean pasatu ditu bi urte. Haren arabera, 2011ko gazte iraultzaileei ez zaizkie aliatuak geratzen: «Sare sozialek traizionatu egin gaituzte. Orain ezinezkoa da Twitterren edo Facebooken gure iritzia ematea. Kontrolatuta gaude. Profil faltsu bat sortuta ere guganaino iristen dira»\nBien aburuz, hori guztia posible da herritarren gehiengoak egungo egoera onartu duelako. «Etsipenagatik edo beldurragatik, Sisik lortu du gizarte zibila isilaraztea», uste du Maherrek. «Erregimen militarraren propaganda arrakastatsua izan da. Egiptoar askok sinisten du beste protesta olatu batek kaosa zabalduko lukeela eta islamistak kaos hori kapitalizatzen saiatuko liratekeela», erantsi du. «Sisiri esker, Egipto ez da Libia, ezta Siria ere», entzun ohi da gobernuak kontrolaturiko hedabideetan. «Horregatik, lider autokrata bat izatea beharrezkoa dela zabaldu da gizartean. Estatu kolpearen osteko erregimenak boterean luzatzeko asmoa du. Kosta ahala kosta», iruditzen zaio Maherri.\nEl-Masry, berriz, baikorragoa da. «Egiptoarrak konturatzen hasiak dira Sisiren benetako aurpegiaz. Gero eta jende gehiagori entzuten diot gupidarik gabeko hiltzaile odoltsua dela».\nHalere, Egiptoko herritarrei indarrik geratzen al zaie iraultza berri bati hasiera emateko? «Ez», argi dio Maherrek, «eta matxinada batek eztanda egiten badu, ez da errepresio politikoagatik izango, kolapso ekonomikoagatik baizik».\n«INORK NAHI EZ ZITUEN HONDAKINAK JOATEN ZIREN VERTERRERA»\nEgon daiteke beste Zaldibar bat?\nAzterketarien laurdenek ere ez dute gainditu EGAren ordezko etsamina\nKrisi baten gaineko hamaika krisi\nAhoak estalita, hitza ez\nBozkatzeko epea ordubete luzatuta bukatu dira bozak


Andosto - Wikipedia, entziklopedia askea.\n1Herkules jainkoarekin loturak\n4Ilunos izena bezala\nII. mendean, Lugdunum Conuenae herri Erromatarrean Andossus Jainkoren templua zegoen lekua.\nAndossus Obbelexxi filius dioen botozko plaka.\nAndosto, Andots, Andossus edo Andossius Akitania erromatarreko eta Narbona aldeko jainko baten izena da. Berari buruzko inskripzioak eta aldareak Saint-Pé-d'Ardet, Melles, Saint-Bertrand de Comminges (Erromatarren Lugdunum Conuenae), Montoussé eta Montsérié herrietan azaldu dira, hau da, Garona Garaia eta Pirinio Garaiak departamenduetan.\nAlamanek, (latinez alamanni) germaniar tribuen batasun bat, aukera zeukaten aldiro Erromatarrei eraso egiten zieten. Eraso horietan ohikoak ziren harrapaketak. Harrapaketa horietako altxor batzuk Rin ibaian aurkitu dira. Horien artean, Hagenbach altxorrean, 129 Botozko plakak aurkitu ziren. Plaka batzuetan emailearen cognomenak ez du jatorri erromatarra. Zehazki 30 aleek Akitanierazko onomastika dute.\nIdazki hauek plaken jatorria zehazten laguntzen dute: Akitania. Eta ziurrenik, gaur egun Saint-Bertrand-de-Comminges den Pirinio iparraldeko Lugdunum Convenarum.\nHorietako 4 plaketan Andoss(o) izena azaltzen da:\n6: Andos Leurisi.\n11: Andossus Obbelexxi filius.\n39: Iuliana. Handos.Domini.. M V.\n51: Andossus Banbixi.\n1 Herkules jainkoarekin loturak\n4 Ilunos izena bezala\nHerkules jainkoarekin loturak[aldatu | aldatu iturburu kodea]\nAndosto bertako jainkoa izanik, Herkules edo Herakles jainko greziar-erromatarrarekin lotuta azaltzen da, beste zenbait dibinitate piriniarren kasuan bezala. Hala ere ez daukagu Jainko honen inguruko informazio gehiago.\nGogoratu behar da beste aldetik, Herakles Jainko erromatarrari buruzko zenbait elezahar Pirinioetan kokatzen direla.\nHerkules edo Heraklitok, Pirinioak gurutzatu zituen bere hamargarren lana burutu eta gero, hau da, Gerion erraldoiaren urrezko adardun idien lapurreta burututa.\nMendebalderantz bidea hartuta, Cerdanyako erregea zen Bebrix-en etxea ostatu hartu zuen, bertan Llivía herria sortu zuen. Pirene neska ezagutu zuen, eta neskaren maitalea bihurtu, baina gero utzi zuen bere lanekin jarraitzeko.\nHerkulesen Zutabeak zutitu eta Gerionen abere taldeak harrapatuz gero, Herkules Pirinioetara itzuli zen eta bertan Pertúseko arroilan pasabide bat ireki zuen, "Herkulesen arraila" izenekoa. Arigen jendeak dio Sabartes aldetik igaro zela, eta "El Roc del Tchoull" delako haitzan heroiaren oin markak ageri direla.\nAragoin diote Herkules Pirinioak Cinca ibai aldean gurutzatu zuela, "Peña de Hercules" aldean.\nEzaguna da elezaharra; Cerdanyara heltzerakoan, Herkulesek jakin zuen Pirene amodioaren gaitzaz jota bere burua beste bat egin zuela, eta bere amorantearen ohorez altxatu zuen heroi-jainkoak mausoleo erraldoi bat, mendi Pirinioak.\nZenbait inskripzioetan, Ilunus edo Ilun Andosto jainkoaren izenaren aldaerak bezala azaltzen dira, eta Ilunus izenaren elkarte hau erromatarren Herkules jainkoarekin oso interesgarria da. Galiarrentzat Herkules zelten Ogmoios Jainkoaren parekoa zen.\nOgmoios jainko hau gizon zahar oso jakintsu eta boteretsua zen, eta bere azala oso iluna zen, eguzkiak belztuta. Jainko hau izan zitekeen gerlari bat, edo hizlari eta jakintsu trebea.\nPirinioetako ekialdean, erromatarren garaian, euskaldunak, zeltak eta erromatarrak kontaktuan zeuden, eta normala denez hizkuntza, kultura eta sinesmen elkar-trukaketa izaten zuten.\nGaliarrek Ogmios "Iluna" deitzen zuten ere. Izan daiteke beraz hau Ogmios zeltarraren, Herkules erromatarraren eta Andosto akitaniarraren ("Hercules-Ilun-Andos" eta "Hercules-Tol-Andos" zenbait idazkunetan) arteko lotura?\nIlun hitzaren etimologia nahiko argi azaltzen bada ere, Andos-ena ez dago hain argi. Zenbait adituen arabera, (Gorrotxategiren kasu), "Handi" hitzarekin lotuta dago. Esanahi hau ez zen Heraklito bezalako heroi baten izaeratik urrun ibiliko.\nMontauban-de-Luchonen azaldutako inskripzioa. ILUNNI / DEO / ---- / V(otum) S(oluit) L(ibens) M(erito)\nInskripzioak nahiko zabalduta daude Pirinioetan zehar, bereziki Garona Garaian eta Goi Pirinioetako departamenduetan.\nEsate baterako Melles-en aurkitutako:\n"DEO BASCEI ANDOSSO ANDOXUS V(OTVM) S(OLVIT) L(IBENS) M(ERITO)."\nItzulpena: "Andosso jainkoari, Andoxus-ek gogo onez eta eskubide guztiz konplitu du bere botoa."\nIlunos izena bezala[aldatu | aldatu iturburu kodea]\nAntza Ilunos edo Ilun garai batean nahiko zabalduta egondako izena da.\nLuchon, Garona Garaia aldean aurkitutako inskripzio bat, erromatarren garaikoa,\nIlunn jainkoari botoz egindako inskripzioa.\n"Ilunni / deo / Sabinus v(otum) s(olvit) l(ibens) m(erito)."\nItzulpena: "Ilunn jainkoari, Sabinus-ek gogo onez eta eskubide guztiz konplitu du bere botoa."\nArdiège, Garona Garaia aldean aurkitutako inskripzio bat, erromatarren garaikoa, horren berri ematen du.\n"Leheren[o] / Uriaxe / Ilunnosi / filia".\nItzulpena: "Leherenn jainkoari, Uriaxe-k, Ilunnos-en alabak."\nRhodanus esklabuaren, beronen andre Tychia-ren eta Illuna errainaren inskripzioa, Iruña-Veleian aurkitua.\n"Rhodanus / Atili f(ilius) servos / an(norum) L, Tychia uxor / Illuna socra / i(c) e(st) (situs)". Itzulpena: "Rhodanus, Atilius-en seme, 50 urtetakoa, Tychia haren emaztea, Illuna haren erraina. Hemen datza."\nDuela mila urteko agirietan Arabako Andoin herria "Anduiahin", bezala azaltzen zen\nAndorratik gertu agertutako Andossus eta Andosto jainkoari eskainitako aldareak ekartzen diote gogora toponimiako zenbait adituei, Lopez de Gereñu kasu.\nPaue alboko Andoins herria.\nNafarroako Andosilla, "Andossella" idatzita XI.en mendean.\nAnduña edo Andoia, Zaraitzuko ibai baten izena da.\nKuartango Andagoia eta Anda herrixkak.\nBaliteke ere Zizurkil-Aiako Andatza eta Andazarrate toponimoak hauekin lotuta egotea ere.\nZuberoako Ligi-Atherein ere Andost izeneko auzoa dago.\nToponimiak, beste testuen eskasiaren aurrean, berriro ere argi apur bat bota dezake antzinako sinesmenen gain.\n(Ingelesez) Ilunus bei celtnet.org Andoss jainkoari buruzko artikulua\n(Frantsesez) Andossus jainkoari buruzko artikulua\n(Ingelesez) Andots buruzko artikulua\nOrriaren azken aldaketa: 20 ekaina 2021, 23:34.


Bizkaie! 2004-04-02 00:00 Antxinakoak Geurera\nLehendakari ostikolaria San Mamesen\nBizkaie! 2004-03-26 00:00 Antxinakoak Geurera\n1924-25 denporaldia izan zan Agirrek Athleticen jokatu eban onena. Lehenengo partidua Deustuarren kontra jokatu eban 1924ko zemendiaren 30ean; partidu horretan sartu eban bere lehenengo gola. Partiduko laugarrena izan zan: Allendek parera etorri jakozan aurkari guztiak gainditu eta Txirriri bota eutson baloia. Honek luze emon eta Agirrek buruz, sareetara bialdu eban baloia. Hurrengo eguneko egunkariek Agirreren berragerpena jaso eben elementu bikaina zala esanaz. Denporaldi horretan, beste partidu bi jokatu zituan Agirrek: Barakaldoren kontra lehenengoa, 1925eko zezeilaren 24an, eta Athleticek 8 eta ...\nBizkaie! 2004-03-19 00:00 Antxinakoak Geurera\nBihar da ba.....\nBizkaie! 2004-02-01 00:00 Antxinakoak Geurera\nBizkaie! 2004-01-15 00:00 Antxinakoak Geurera\nHalan da be, Bizkaiak itsasoa daukanez, baegoan beste aukera bat be: Bizkaira arte oinez etorri beharrean, itsasontziz etortea. Kasu honetan, liburuetan agertzen dana aitatuz, porturik erabilena Bermeo genduan eta bertora heltzen ziran Ipar Europako erromes asko. Gero Bermeotik aukerak bi ziran: batetik, Mundakatik Gernikarantz egitea eta hemendik lehen aitatutako bideetariko bat jarraitu; bestetik, Bermeotik Mungiarantz egitea gero handik Bakioko San Pelaioren baseleizatik osteratxua eginaz, bardin Bilboko bidea harturik. Honexek dira labur batuta Santiagora bai oinez zein zaldiz edo burdiz, erromes ...\nBizkaie! 2003-12-31 00:00 Antxinakoak Geurera\nBeste alde batetik, Hiru Errege Magoetako bat baltza zala onartu dogu eta barriro be Mateoren testua hartuz, honek ez dakar ezer errege baltzaren ganean. Zehaztasun handiegirik ez dago baina gaur egun bata bizar zuriagaz eta bigarrena bizar baltzagaz irudikatzen doguz. Erregeetariko bat baltza izatea XIII. mendetik aurrera zabaldu zan ideian oinarritzen da. Interpretazino horren arabera, errege bakotxa, Noegandik sortutako munduan ziran lehenengo hiru arraza desbardinekaz bardinduko leukez erregeak: kasu honetan, baltza Afrikan finkatutako 'kamiten' arrazaren ordezkaria izango litzateke. Magoen irudiekaz ...


Blogariak Amaraunean, 2010/02/21\nAna Malagon eta Goio Telletxea izan dira gaurko solaskideak Amaraunako blogarien solasaldian. Lanpetu samartuta nabil eta ez dut astirik edukien betiko laburpentxoa sartzeko, baina tira, audioa behintzat hemen gera …\nBlogariak Amaraunean, 2010/02/07\nAspaldiko partez, gaurkoan ordenagailuak kasu egin dit eta grrabatu egin du Amaraunako blogarien tartea. Eibartik Oier Araolaza izan dugu aurten egin duten Koko Eske bereziaren berri ematen, eta gainera …\nBlogariak Amaraunean, 2010/01/17\nBenito, Jozulin eta –berandu baina ziur– neu ere egon naiz gaur tartetxo batean Amaraunako blogarien tartean. Komentatu ditugun gaien artean, honako hauek: Haitiko hondamendiaren isla euskal blogosferan. Sekulako arenga …\nBatzuetan, bereziki udako oporren bueltan, urte berria hastean edo, besterik gabe, zoro hazea dabilenean, ohi baino gehiago handitzen dira hemen idazten emandako denboraren zentzuari buruzko zalantzak. Betiko galdera esistentzialak, …\nAurrekoa 1 … 10 11 12 13 14 15 16 … 26 Hurrengoa


EUSKADI.-Aurelia Arkotxa euskaltzain oso izendatu du Euskaltzaindiak\nActualizado 30/03/2007 13:34:59 CET\nDONOSTIA, 30 Mar. (EUROPA PRESS) -\nAurelia Arkotxa euskaltzain oso berri da gaurtik aurrera. Izan ere, Donostian egin den osoko bilkuran, 25. aulkia betetzeko bozketa egin du Euskaltzaindiak, eta Arkotxa euskaltzain oso izendatua izan da, Euskaltzaindiaren Arautegiak agintzen duen gehiengo osoa lortu ondoren.\nJakina denez, otsailaren 23an, Euskaltzaindiak Bilbon egin zuen osoko batzarrean, Aurelia Arkotxa euskaltzain urgazlea proposatu zen, 25. zenbaki-hutsartea betetzeko. Jean-Louis Davant, Emile Larre, Txomin Peillen eta Beñat Oihartzabal euskaltzainek proposatua izan zen.\nAurelia Arkotxa Baigorrin (Nafarroa Beherea) sortu zen, 1953ko urriaren 3an, baina haurtzarotik bizi izan da Hendaian. Filologia Hispanikoan lizentziatua, Euskal Filologian doktoretza lortu zuen 1990. urtean. Tesia Bordeleko Unibertsitatean aurkeztu zuen, Gabriel Arestiren gainean idazten zen lehena, "Maldan behera" poemari buruzkoa: "Imaginaire et poésie dans 'Maldan behera' de Gabriel Aresti (1933-1975)".\nBordeleko Michel de Montaigne Unibertsitatean Euskal Hizkuntza eta Literaturako katedraduna da 2000. urteaz geroztik. Bordelen eta Baionako Fakultatean Literatura eta Literatur Teoria irakasten ditu. IKER-CNRSko ikerlari taldeko partaidea da.\n2003ko urtarrilaren 31n, Euskaltzaindiak euskaltzain urgazle izendatu zuen, eta Euskaltzaindiko Literatura Ikerketa batzordeko kidea ere bada.\nPoemagintzaren alorrean, "Atari ahantziak" argitaratu zuen 1993. urtean; Grezia klasikoaz eta Egiptoko mitologiaz dihardu Arkotxak lan horretan.\n'Maiatz' aldizkariko sortzaileetarikoa da, eta 'Lapurdum' agerkari zientifikoaren zuzendaria da. 'Argia' eta 'Berria' komunikabideetan argitaratzen ditu artikuluak eta 'Sautrela' programan ere kolaboratzen du. 'Maiatz' aldizkarian ere maiz publikatzen du, baita 'Mazantini', 'Zurgai', 'Garziarena' eta 'Hegats' aldizkarietan ere.\nOndoko liburuak argitaratu ditu: "Atari ahantziak" (1993), "Septentrio" (2001ean euskaraz eta 2006an frantsesez), "Antoine d'Abbadie, Pensées études et voyages de 1835" (1997, Patri Urkizurekin batera), "Euskal kritika gaur", Mari Jose Olaziregirekin batera (2002), "Imaginaire et poésie dans Maldan behera de Gabriel Aresti (1933 - 1975)", "Territoires oubliés des terre-neuvas labourdins des XVI et XVIIèmes siècles. Mémoire des lieux, mémoire des mots à travers les routiers de Martin de Hoyarsabal (1579) et de Joannes Detcheverry Dorre (1677)".\nBestalde, ondoko liburuetan ere parte hartu du: "Gutiziak" (bertan 'Marko Poloren ametsa' argitaratu zuen), "Txalaparta", "Mujeres poetas en el País Vasco", "Ponte de palabras", 1990eko hamarkadako poeta euskaldunen antologian.


Nazioarteko bi ikerketak diote arraina jateak asma eta biriketako kalteetatik babesten duela. | Consumer\nNazioarteko bi ikerketak diote arraina jateak asma eta biriketako kalteetatik babesten duela.\nElikagai horren onura, gaixotasun kardiobaskularretan bezala, omega-3 gantz-azidoei egotz dakieke.\nArraina kontsumitzea, batez ere urdina, gantz-azido poliasegabez aberatsa, ona da gaitz kardiobaskularrei aurrea hartzeko ez ezik, arnasketako zenbait gaixotasun ere prebenitzeko. Pneumologia eta Kirurgia Torazikoko Espainiako Elkarteak (SEPAR) dioenez, nazioarteko bi ikerketa aipatzen ditu, arrainaren funtzio ongileari buruzkoak, besteak beste, tabakoak biriketan eragiten duen kaltea prebenitzeari edo asmari lotutako sintomak sortzeari buruzkoak.\nSEPARek jakinarazpen batean azaltzen duenez, AEBetako biriketako eta toraxeko kirurgiako elkarteek egindako ikerketen arabera, astean bitan edo gehiagotan arraina jaten duten erretzaileek birika-edukiera txikiagoa dute elikagai hori oso maiz hartzen ez duten erretzaileek baino.\nHori horrela izatearen arrazoia ez da ezagutzen, “nahiz eta susmatzen den arrainak erretzaileengan duen babes-efektua haren olioaren ondorio izan daitekeela, oso aberatsa, batez ere arrain urdina bada, omega-3 gantz-azidotan”, adierazi du José Luis Izquierdo Alonsok, Guadalajarako Ospitale Nagusiko pneumologoak.\nEdozein dela ere arrainaren propietate edo propietate espezifikoak, biriketako kalteari aurrea hartzearekin zerikusia dutenak, “egia da —dio mediku honek— dagoeneko badaudela froga asko arrainaren kontsumo erregularra arnas gaixotasun kronikoekin zerikusia duten hantura-prozesuen inhibizio-faktorea izan daitekeela.”\nElikagai hori kontsumitzeak dakartzan onurak asmarekin ere lotu izan dira, edo, hobeto esanda, gaitz horren ezaugarri diren sintomak agertzearekin —txistukariak, bularrean txistuak, arnasa hartzeko zailtasunak—.\nAustralian egindako azterlan batek pertsona asmatikoen talde handi baten ohiko dieta eta arazo horrek eragiten ez dion populazioaren lagin baliokide bat alderatu zituen. SEPARen arabera, ondorio hau atera zen: arrain gehiago jaten zen azken horien artean.\nHalaber, ez dakigu zehazki zergatik babestuko lukeen arrainak asma. Baina froga eztabaidaezinik ez dagoenez, SEPAReko adituek gomendatzen dute produktu hori herritarren ohiko dietaren parte izatea, eta bereziki arnas aparatuko gaixo kronikoena.\nasma kontsumo Pescado-eu


Cookie politika honen helburua da Mubil Fundazioaren (aurrerantzean “Mubil”) titulartasunekoa den www.mubil.eus (aurrerantzean, “Webgunea”) web domeinuan erabiltzen diren cookieen inguruko informazio argi eta zehatza eskaintzea.\nCookie bat da webgune batera sartzean Erabiltzailearen (Webgunean barna nabigatzen duen pertsona fisikoa) gailuan (ordenagailua, tableta, smartphone-a, etab.) deskargatzen den artxibo edo fitxategia, gailu horretatik egiten den nabigazioari buruzko datu eta informazioak erregistratzeko, biltegiratzeko, berreskuratzeko, eguneratzeko edo gordetzeko helburua duena. Cookie hauei esker, webgunearen arduradunak Erabiltzaileek bere webgunean nabigatzean adierazitako lehentasunak ezagutu eta gogoratzeko aukera dauka, eta eskainitako zerbitzuak lehentasun horien arabera egokitzeko aukera ere.\nMubilek cookieak erabiltzen ditu informazioa berreskuratzeko xedearekin eta, hartara, Erabiltzaileari nabigazio azkarragoa eta errazagoa eskaini ahal izateko eta dagoeneko eman dituen datuak berriz eskatu behar ez izateko. Esaterako, cookieak erabiltzen dira nabigazioan zehar eta hurrengo bisitetan zure lehentasunak (hizkuntza, herrialdea, etab.) gogoratzeko.\nHalaber, Mubilek cookieak erabiltzen ditu Erabiltzaileen Webgunean nabigatzean duten portaera aztertzeko, oso tresna eraginkorra baitira Webgunearen funtzionamendua ebaluatzeko, audientzia eta trafiko parametroak neurtzeko, aurrerapena kontrolatzeko, sarrera kopurua neurtzeko eta hobekuntzak egiteko.\nErabiltzaileak beherago adierazitako cookieen erabilera onartu, baztertu eta konfiguratu ahalko du. Erabiltzaileak Mubili buruzko informazio gehiago eskuratu ahalko du gure Lege Oharraren eta Pribatutasun Politikaren bidez.\nWebguneko cookieetan biltegiratutako informazioa Mubilek erabiliko du esklusiban, aurrerago “hirugarrenen cookie” moduan identifikatu direnen kasuan salbu, horiek kanpoko erakundeek erabili eta kudeatzen baitituzte Mubilek eskatutako zerbitzuak emateko, gure zerbitzuak eta Erabiltzailearen Webguneko nabigazio esperientzia hobetze aldera. “Hirugarrenen cookie” horien helburu nagusia sarbide estatistikak eskuratzea da.\nHalaber, Erabiltzaileari jakinarazten zaio Webgunean nabigatu bitartean jaso litezkeen datu pertsonalen arduraduna Mubil dela. Informazio gehiago eskuratzeko, irakurri gure Pribatutasun Politika.


'Aukerak sortzen' prozesuaren ondorioak aurkeztuko ditu Lau Haizetarak : Oarsoaldeko Hitza\n'Aukerak sortzen' prozesuaren ondorioak aurkeztuko ditu Lau Haizetarak\nOstegunean egingo dute prozesuaren ondorioen partekatze saioa Xenpelar Etxean, 19:00etan hasita.\nParte hartze prozesuko bigarren saioan bildutakoak, familia argazkian. Argazkia: Lau Haizetara Euskaltzaleon Topagunea\nAukerak sortzen parte hartze prozesua bukatuta, ondorioak aurkezteko saioa antolatu du Lau Haizetara Euskaltzaleon Topaguneak ostegunean. Xenpelar Etxean izango da, 19:00etan hasita.\nSaioak 45 minutu iraungo ditu, eta prozesuan parte hartu dutenei, zein interesa izan dezaketen herritarrei begirakoa izango da saio hori. Osasun arrazoiengatik, parte hartzea baieztatzea eskatu du elkarteak 943 34 01 43 telefono zenbakira deituta edo posta elektronikora idatzita.\nProzesuaren gaineko datu batzuk aurreratu ditu elkarteak: 74 lagunek hartu dute parte guztira —32 emakume eta 42 gizon—. Xehetasun guztiak osteguneko saioan.


Reclasificación del cannabis en la legislación británica\nErresuma Batuko Droga Abusuen Aholkularitza Kontseiluak (Advisory Council on the Misuse of Drugs), Gobernuak aurtengo urtarrilaren bukaeran C ailatik B mailako gai izateko asmoa duen legediaren aurkako iritzia ematen du txosten honetan. Oraindik indarrean dirauen legediarekin, bi urterainoko kartzela zigorra ezartzerik dute gehienaz, baina B mailara igo ezkero, bost urtetako zigorra bete beharko lukete legehausleek.\nErabileren kalteak gutxitzeko, administrazio publikoaren egitasmoak bultzatu beharra azpimarratzen du txostenak, medikuntza arloko ikuspegia eta prebentzio-saioak indarturik. Gidaliburu gisakoa izateko asmoz, atalez-atal, epidemiologiaren azterketa eta kalte fisikoak nahiz buru-osasunarekikoak burutu ditu eta kezka-iturri diren psikosiak –eskizofrenia bereziki– ere, bi ataletan aztertu dituzte. Gobernuak jada erantzuna kaleratu du eta cannabisa B atalean birsailkatzeko erabakia mantentzen du, mezua gogortu eta txostenaren ebidentziak erabatekoak ez direla argudiatuz.


Aretxabaletako Tomatearen Astea irailaren 6tik 12ra arte ospatuko da — Aretxabaletako Udala\nAretxabaletako Tomatearen Astea irailaren 6tik 12ra arte ospatuko da\nDebagoineko Mankomunitateak, Udalaren laguntzarekin, Aretxabaletako Tomatearen Astea antolatu du beste behin ere. Irailaren 6tik 12ra bitartean aurrera eramango diren ekintzen artean, tomateen erakusketa herrikoia eta ortuen lehiaketa daude. Bietan, Debagoieneko herritarrek parte har dezakete.\nTOMATEEN ERAKUSKETA POPULARRA\nDebagoieneko edonork parte har dezake.\nParte hartzeko aurrez izena eman behar da, irailaren 3a baino lehen Aretxabaletako Arkupe kultur etxean edo email honetan: infoturismo@debagoiena.eus.\nTomateak irailaren 12an -10:00etan- aurkeztu behar dira Aretxabaletako Durana kalean jarrita egongo den txokoan.\nTomateak ikusgai egongo dira Durana kalean irailaren 12an, 10:30etatik 13:00etara.\n14:00etan ondorengo sariak banatuko dira:\nBarietate gehien aurkezten duenak ere saria jasoko du.\nIrabazleek bertako produktuekin osatutako otarra jasoko dute. Tomate itsusiena aukeratzeko bertan jarriko den kutxan bozkatu behar da, eta zozketan parte hartzen dutenen artean bertako produktuekin sortutako otarra zozkatuko da.\nLehiaketan parte hartu ahal izango dute Debagoieneko (Antzuola, Aretxabaleta, Arrasate, Bergara, Elgeta, Eskoriatza, Leintz Gatzaga eta Oñati) ortu guztiek.\nOso positiboki baloratuko da simaurketa edo lurraren ongarriketa biologikoa, lurra ondo landuta egotea eta ortua orokorrean. Puntu gehien lortuko dute laborantza tradizionalera gehien gerturatzen direnak: ureztatze, landareen erabilera …\nOso positiboki baloratuko da “Aretxabaletako tomatearen” landareak izatea.\nPuntuagarri izango da landare kopurua eta aniztasuna.\nOrtuan pozoiak erabiltzeak puntuak kenduko ditu; orturako erabiltzen badira pozoitsuak ez diren landare-osasunerako produktuak ez du punturik kenduko.\nEpaileak baratze-adituak eta udaletxeak izendatutako beste pertsona batzuk izango dira.\nSari bat egongo da, azalera kontuan izan gabe, orturik onenarentzat. Saria: Orturako tresneria edota osagarriak erosteko 150 euroko bonoa.\nParte hartu ahal izateko abuztuaren 5a baino lehen izena eman behar da Aretxabaletako Arkupe kultur etxean edo e-mail honetan: infoturismo@debagoiena.eus\nSaria irailaren 12an banatuko da Aretxabaletako Durana kalean, tomatearen inguruko azoka berezian, 14:00etan.\nInformazio gehiago www.debagoiena.eus


Gueñesko Udala - "Barna kanta" (Koldobika Jauregi)\n"Barna kanta" (Koldobika Jauregi)\nARENATZarte parkea inauguratzearekin batera egin zen lehenengo aldi baterako erakusketa, Koldobika Jauregi eskultore gipuzkoarraren erakusketa hain zuzen. Arrakasta handia izan zuen, eta, ikusleek hala eskatuta, ia-ia 18 hilabetez egon da ikusgai.\nKoldobika Jauregiren “Barne Kanta” erakusketak hamasei artelan dauzka, eta artea naturatik bertatik ernatzen den gune honetan daude banatuta.\n“Barne Kanta” eskultore baliotsu honen “Kantu Ixila” izeneko erakusketa garrantzitsuaren jarraipena da. Erakusketa berri honetan, barnetik proiektatutako paisaia transmititzea bilatzen du. Azken batean, Koldobika Jauregi autoreak berak deskribatzen duen bezala, bere xedeak honako hauek dira: irekitzea, bere sekretuak erakustea edo parkeko bazter baten berezitasuna erakustea.\nMarkina eta Lasturreko mendietatik ekarririko harri isilak; kantu latzeko harri gogorrak, bere biluztasun nabarmenaren poesia direnak; begiratzen gaituzten harriak. “Gure ondoren beste amets batzuk dituztenak etorriko dira, baina hauek bere kantu propioarekin mantenduko dira. Arenatzako isiltasun lasaiak baino ez digu lagunduko horiek hautematen” laburbiltzen du Koldobika Jauregik.


Podcastak – Taxoareko Hitza\nPartidu aurrea, Podcastak\n18 otsaila, 2017 18 otsaila, 2017 Taxoareko Hitza\nHementxe Celtak eta Osasunak Balaidosen jokatuko duten partidaren harira Euskalerria Irratian egindako aurre-analisia. Jar zaitez egunean lau minutu eskasetan!\n3 urtarrila, 2017 Taxoareko Hitza\nHonats Osasunaren eta Eibarren arteko neurketaren aurre-analisia. Entzutea baino irakurtzea nahiago baduzue, gogoratu idatzizko bertsioa blogean bertan zein Euskalerria irratiaren webgunean eskuragarri duzuela.\n15 apirila, 2016 15 apirila, 2016 Taxoareko Hitza\nOrain Osasunari buruzko informazioa euskaraz irakurri ez ezik, entzun ere egin dezakezue! Ostiralero gorritxoen norgehiagoken atarikoak egiten ditugu Euskalerria Irratiko Metropoli Forala saioan. Gidaritza lanetan Juan Kruz Lakasta (@jklakasta) aritzen da.\nHonats Mallorcaren aurkako neurketaren aurre-analisia. Entzutea baino irakurtzea nahiago baduzue, gogoratu idatzizko bertsioa blogean zein Euskalerria irratiaren webgunean eskuragarri duzuela.\n15 azaroa, 2015 Taxoareko Hitza\nHonats Mallorkaren aurkako neurketaren aurre-analisia. Entzutea baino irakurtzea nahiago baduzue, gogoratu idatzizko bertsioa blogean zein Euskalerria irratiaren webgunean eskuragarri duzuela.\n24 urria, 2015 24 urria, 2015 Taxoareko Hitza\nHonats Teneriferen aurkako neurketaren aurre-analisia. Entzutea baino irakurtzea nahiago baduzue, gogoratu idatzizko bertsioa blogean zein Euskalerria irratiaren webgunean eskuragarri duzuela.\nLaburpen hitzak Eñaut Agirrebengoa,Euskalerria Irratia,Iñaki Berastegi,Iruñea,Iruñerria,Juan Kruz Lakasta,Nafarroa,Osasuna,TenerifeUtzi iruzkina


Hauskortasunari ahots indartsuz abestu dio Ekiñek estreinako ‘Besterik ez’ diskoan | IRRATIA\n2021 API. 23 - 15:48h\nArrasateko musikariaren bakarkako lehen lana da ‘Besterik ez’. Bost kantu, instrumentazio eta ekoizpen handiegirik gabe, ahotsari behar besteko garrantzia emanaz. Horixe da diskoan eskaintzen diguna Ekiñek eta lanaren berri eman digu MusikHaria saioan.\nEkiñe bakarlari arrasatearrak ‘Besterik ez’ lehendabiziko diskoa jendaurrean aurkeztuko du datozen asteetan.\nHauskortasuna, hori izan daiteke akaso Ekiñe artista arrasatearraren ‘Besterik ez’ diskoa definitzen diguna. Eta horixe bera erakutsi nahi izan dugu hein batean Ekiñek: «Dena azalekoa da egun eta disko honek justu kontrakoa erakutsi nahi du, izan ere horrek ere egiten gaitu gizaki, hauskor izateak».\n‘Atzera begiratu gabe’ izeneko kantuarekin hasten du diskoa Ekiñek. Haritz Olaetak idatzitako hitzek atzera ez begiratzeko dioten arren, diskoaren baitan «Bidea da borroka» esaldia txertatu du Ekiñek: «Bidea garrantzitsua da baina aurrera ere egin behar da. Akatsak egiten dira bidean eta horiek ikasketa prozesurako balio dute, gero aurrera egiteko».\nTrikitia eta panderoa txikitatik ikasi ditu Ekiñek, hori da bakarka hasi bitartean musikarekin izan duen lotura: «Ez dut gogoratzen dagoeneko duela bi edo hiru urte izan zen lehenengoz oholtzara igo nintzenetik. Ostiral bat zen eta astelehen horretan esan zidaten ea animatzen nintzen bakarrik abestera. Baietz esan nuen eta pasatako urduritasuna da gogoan dudana. Konposatzen hasi nintzenean, gainera, lotsa ematen zidan nire kantuak jendaurrean abesteak, nire barrua asko erakusten nuelakoan-edo. Hartara, diskoa aurkezten dudanean orain, errespetuz igoko naiz oholtzara ziur. COVID egoeran kontzerturen bat eman dut eta desberdina da, are gehiago diskoa atera eta gero».\nBere burua entzutean deserosotasun bat sortzen zaio Arrasateko abeslariari, lotsa moduko zerbait: «Ez zait gustatzen jendeak nire aurrean kantuak entzutea. Norberak bere etxean entzun dezala lasai asko, baina nire aurrean ez dezatela diskoa entzun arren». ‘Sormen koma konstantea’ kantua Goiatz Salbadorrekin idatzi eta abestu du. Etsipen puntua du abestiak eta horren zergatia kontatu digu Ekiñek: «Abestia eta letra itxialdian sortuta daude. Garai hartan, jende pila bat sortu eta sortu hasi zen eta ni berriz oso blokeatuta egon nintzen. Handi etorri zitzaidan egoera hura eta hutsik nuen nire barrua. Denbora guztian pentsatzen eta sortzen saiatzen nintzen arren, ez nintzen gai ezer taxuzkorik egiteko eta haserretu egiten nintzen nire buruarekin. Inpotentzia sentitzen nuen, txarto aurkitzen nintzen nahi nuen hori ezin nuelako sortu».\n‘Galtzen’ abestia, berriz, maitasun kantu bat da, baina ez du azalpen askorik eman Ekiñek, barrua gehiegi azaleratzen ari denaren hauskortasun horrek eraginda ziurrenik. Edo hori iradoki digu elkarrizketan behintzat. Instrumentuek presentzia gehien duten abestia da: «Baxuak indarra edukitzea nahi nuen kantu horretan eta lortu dugulakoan nago. Maitasun kantua da, bai. Eta maitasunak badu batzuetan hain ederra ez den aldea eta hori ere azaleratu beharreko zerbait dela uste dut. Batzuetan, maitasunaren alde iluna ere erakutsi behar da, horrela sentitzen naiz eta hori erakutsi nahi izan dut».\nShot! estudioan grabatu dute diskoa Iñaki Bengoa teknikariarekin. «Aurretik ere estudioren batean izandakoa naiz. Lehenengoz nire lan batekin sartzen nintzen aldia zen honakoa ordea, eta eskerrak Iñakiri. Otsaileko azken asteburuan grabatu genuen, bi egunetan. Egin eta aurrera. Behin egin eta gero, eskuetan erre egiten didate halako gauzek eta erakutsi egin nahi nuen ahalik eta lasterren. Polita izan zen grabaketan nire kantuak gorpuzten ikustea instrumentu desberdinak gehitzen joan ziren heinean», kontatu digu Ekiñek.\n‘Artelana naiz’ abestia Ines Osinagaren hitz batzuekin hasten da eta atzetik Maddi Zabaloren letrarekin osatu du Ekiñek: «Justu abesti honekin norbera den moduan onartzeari idatzita dago eta Inesek bere burua sorgina, sortzailea dela dio eta orain ez dakiela non dagoen. Etorriko dela etorri behar dena. Musikak mundua aldatu dezakeela uste du eta nire egiten dut hori ere. Maddiri kontatu nion ez nengoela ondo, ez nintzela guztiz gustura aurkitzen eta horren inguruan abesti bat egin nahi nuela. Uste dut asko sentitu garela ni sentitzen naizen modu horretan, akaso berak ere pixka bat horretatik sentitu zuen eta ongi ulertu zuen esan nahi nuena».\nEkhine Eizagirreren ‘Alde erantzita nabil’ poesia liburuko poema batekin ixten du diskoa ‘Giltza’ abestiarekin: «Ekhineri deitu eta galdetu nion ea zer iruditzen zitzaion bere poema hau erabiltzea, ongi iruditu zitzaion eta baiezkoa eman zidan, baina oraindik ez diot erakutsi. Ez dut izan betarik horretarako, topera nabil eta denera iritsi ezinik. Handi geratu zait akaso hau guztia eta barkatuko dit, egunero 22:00etarako lo geratzen ari naizelako. Baina orain geratu egingo naiz, beta hartuko dut, eta ziur berarekin geratzeko modua ere izango dudala».\nTaldea aurkeztu eta aipatu emakumeena. «Proiektua gorpuztu samar zegoenean jabetu ginen denak emakumeak ginela. Ez zen bilatutako zerbait izan, natural sortu zen eta hori askoz ere ederragoa da. Arrasate musikalki herri oso indartsua da eta poztekoa da gazte asko berriz ere aurrerapausoa ematen ikustea eta estilo desberdinetan, gainera. Ines eta Maixa bezalako erreferentziak garrantzitsuak dira. Maixa ondoan laguntzen eta ekarpenak egiten egoteaz gainera, bera ere sortzen ikustea ederra da. Irakasle, lagun eta erreferente da».\nDiseinua Olatz Zuazubiskarrek, Nolabait diseinuak estudioak, egindakoa da. Instagram bidez egiten zuen lana ikusi eta harekin harremanetan jarri zen Ekiñe. Gauza bera Libe Argoitiarekin eta oso pozik dago lortutako emaitzarekin: «Lan handia egin dute eta eskerrak halako jendea dudan inguruan».\nKontzertu programatzaileei ere eskerrak eman dizkie diskoko esker-mezuan: «Ni ezaguna izan gabe jotzeko aukera eman didatenei esker ona erakutsi nahi izan diet. Gainera, orain baditut kontzertu batzuk eta pozik nago horrekin ere. Asteburu honetan, apirilaren 24an, 17:00etan, Ondarroako gaztetxean, datorrenean Orioko Etxeluze gaztetxean, Villabonan ere badut beste bat… Ez nago kexatzeko moduan», kontatu digu arrasatearrak.\nDiskoa fisikoki eskuratzeko modua Arrasateko bi tabernatan baino ez duen arren, bere instagram kontutik ere eskuratu daiteke: «Diskoa herrian baino ez dut jarrita momentuz, izan ere ez dut gidabaimenik eta autobusean hainbat tokitara iritsi ahal izateko hiru ordu behar ditut. Hortaz, instagram bidez eskatzen didanari helaraziko diot». Dena dela, plataforma digitaletan ere entzun daiteke ‘Besterik ez’.


Aiako Harriko natura parkeko paisaiak zirraragarriak dira. Edertasunaz gainera, badute, ordea, beste ezaugarri aipagarri bat: ondare naturalaren eta kulturalaren arteko lotura zatiezinaren berri ematen digute. Hain zuzen, naturaren eta gizakiaren jardueraren arteko harremanak denboraren buruan paisaia gizatiartuak sortu ditu, kultura-paisaiak.\nOieleku ingurua, Oiartzungo beste parte asko bezala, kultura-paisaia baten adibide garbia da. Lehenik eta behin, mendiko larreak ditugu, alderdi horretan abeltzaintzak izan duen eta oraindik duen garrantziaren adierazle. Belardieran zenbait mairu-baratza edo cromlech ikus daitezke. Baina batez ere, paisaia hauek mito eta kondaira ugariren iturri izan dira: mairuak, intxixuak... Asko dira inguru hauetan murgildu diren pertsonaia mitologikoak.\nOieleku inguruaz gozatzeko eta han dagoen ondarea hobeto ulertzen laguntzeko, azaroaren 6an (larunbata), Gipuzkoako Parketxe Sarea Fundazioak irteera gidatua antolatu du. Ibilbidea laburra eta nornahik egiteko modukoa da. Hala ere, oinetako erosoak eramatea komeni da. Helburua ez da asko ibiltzea, gauzei erreparatuz eta gidariaren azalpenen laguntzarekin kondairaz betetako paisaian murgiltzea baizik. Hamaiketakoa egiteko tartea egongo da.\nGoizetako 10etan hasiko da Kausoko aparkalekutik eta 12:30ean bukatuko da toki berean, 12 urte baino gehiago dituztenentzako prezioa 5 € da eta hortik beherakoentzat, 3 €.\nInformazio gehiago: 943 49 50 69/688 89 50 68


Udak genetikan eman duena\nIraileko ekinokzioarekin batera nire hibernazioa bukatzen da eta Edonolara itzultzen naiz genetika mundu guztiari ulergarri eta erakargarri egitera. Edo behintzat saiatzera. Lasaitasun eta opor garaia bada ere, udak hainbat berri interesgarri utzi ditu genetikarekin lotuak. Zientziak ez du inoiz atsedenik hartzen.\nBatzuk uda horrela pasatzen dugu. Urte osoan zehar bezala, kafepintxo batekin\nUdan genetikan izan dugun berririk garrantzitsuena edizio genomikoan izan dugun aurrerapausua izan da. Hain garrantzitsua, oporretan banengoen ere, Info7ko Karelean izan nintzela berriaz hitz egiten. Halako berriekin gertatzen den bezala, aurkikuntza puztu egin da baina, ez, momentuz ez ditugu gaixotasun genetikoak sendatuko. Egia da edizio genomikoan aurrera pausu bat dela, arrakasta-tasa emendatu da eta espezifikotasunean irabazi da. Baina, kontuz, hobekuntza hauek aldatu duten geneari dagozkio, bere ezaugarriengatik editatzea “errezagoa” baitzen. Ikusteke dago beste geneekin hain ondo funtzionatuko duen. Edo agian dena ez da hain argia, emaitzei buruzko dudak agertu baitira. Gainera ezin daiteke ahaztu gaixotasun genetiko askoren gene-erantzulea(k) ezezaguna(k) d(ir)ela. Korapiloa handia da gai honetan eta bide luzea dugu aurretik. Baina, udako beste berri batek ekarri digun bezala, edizio genomikoa hemen dago eta merkaturatzeko baimenak jasotzen dituzte.\nNabarmenduko nukeen beste berri bat minbiziarekin lotuta dago. Egia esan bi berri dira, bata bestearen atzetik argitaratuak, minbizien genetikan sakontzen dutenak. Batak metastasia ikertzen du, besteak tumoreek izan dezaketen garapena. Biak genetikak ematen dituen lanabesei esker. Horrela metastasien oinarri genetikoak aztertu dituzte, hots, tumoreek gorputzetik bidaiatzeko gaitasunaren geneak zeintzuk diren aurkitu; eta besteek tumoreetan aktibo dauden geneen arabera tratamenduek izango duten arrakasta aurreikusi eta, hortaz, minbiziaren tratamendua egokitu. Dena publikoki eskuragarri. Pausu oso interesgarriak.\nBaina berri guztiak ez dira garrantzitsuak edo berebizikoak izan. Badira frikiagoak diren berriak baina kutsu oso interesgarria dutenak.\nBata erleen bereizketan jaten dituzten landareen osagai genetiko batek eragiten duela da. Hau ikaragarria da, bi erreinu ezberdinetako espezieen arteko kontrol genetikoa. Nire buruak eztanda egiten du honekin. Zeren, ufa, hau epigenetika maila berri batera eramatea da eta kontzeptualki barneratzea neketsua da.\nBestea 215000 pertsonen material genetikoa aztertu dutela gizakiok nola eboluzionatzen ari garen aztertzeko. Eta gehiago bizitzeko aldaera genetikoen aldeko hautespen naturala dagoela ikusi dute. Beno, mikroeboluzioa da hau, bi belaunaldi besterik ez direlako. Baina pentsa 215000 pertsonen genomak aztertu dituzte! Harrapazank!\nNiretzat udan izan ditugun berrien artean aipagarrienak hauek izan dira. Udazkenak dakarrena ikusiko dugu eta hona ekarri. Ongi etorriak Edonolaren 5. zientzia-denboraldira!


Starlight helmuga turistikoa - Junta General del Valle de Roncal - Erronkariko Ahaide Nagusiak\nSTARLIGHT HELMUGA TURISTIKOA\nErronkaribarrek “Starlight helmuga turistikoa” ziurtagiria lortu zuen 2017ko abenduan, Starlight Fundazioak emana, zeruaren kalitate bikainari eta astroturismoa abian jartzeko duen ahalmen handiari esker.\nStarlight Fundazioak positiboki baloratu zuen Nafarroako Gobernuak “Gaueko Zeruaren Defentsari eta Izarren Argirako Eskubideari buruzko Adierazpenaren” (La Palma, 2007) printzipioekin duen konpromisoa, MaB Programako (UNESCO), Turismoaren Mundu Erakundeko (OMT) eta Nazioarteko Astronomia Batasuneko (IAU) adituek idatzitako dokumentua, zeru iluna goi-mailako zientzia, kultura, ingurumen eta turismo arloetako ondaretzat jotzen duena.\nZiurtagiria eman zen astronomiaren ikuspegitik zeruaren kalitatea definitzen duten parametroak neurtzeko lan handia egin ondoren, eta lurraldeak astroturismoa eta astronomiaren dibulgaziorako jarduerak garatzeko eskaintzen dituen aukerak aztertu ondoren.\nZiurtagiriak agertzen duenez, “Starlight helmuga turistikoa” bisitatzeko moduko lekua da, zeru izartsuak behatzeko ezaugarri bikainak dituena, eta, argi-kutsaduratik babestuta egonik, zeruan oinarritutako jarduera turistikoak garatzeko ezin egokiagoa dena.\nBestaldetik, ibarreko zenbait herrik argiteria egokitu dute Zeruaren Legera, argi-kutsadura murrizteko eta ingurumenaren ziklo naturala babesteko; bi landetxek “Starlight ostatua” ziurtagiria lortu dute; 2019an AstroRoncal-Erronkarizar elkartea sortu zen, 2018an astroturismoko begirale gisa trebatu ziren herritarrek osatua; eta Erronkaribarko Batzorde Nagusiak “Pirinioak La Nuit” Europako proiektuan parte hartzen du Nafarroako, Kataluniako eta Frantziako erakundeekin batera, Pirinioetako iluntasun naturala ekosistemen eta biodibertsitatearen kalitate-faktore gisa babestea eta hobetzea helburu.


Gomendioak - Gazteria\nAzkenean iritsi da eguna!!! Kalera irten zaitezke!! Baina garrantzitsua da, orain arte bezala, gauzak ondo egiten jarraitzea, esaten digutena betetzea. COVID19aren hedapena geldiaraztea denon esku dago, baina ezinbestekoa da hainbat garbitasun-neurri hartzea. Guztion osasuna dago jokoan.\nPixkanaka bada ere etxetik ateratzen hasi garenez, oraindik birusaren hedapenak gora egiteko arriskua dago. Hala ere, azpian aurki ditzakezun gomendioak betez, borroka hori irabaziko dugu. Beraz, hauek gogoan izan, eta aire zabalaz gozatu!!\nMaskara eramatea derrigorrezkoa da.\nSegurtasun-tartea gorde behar duzu: 1-2 metro. Lagunak agurtzen dituzunean, 1-2 metroko segurtasun-tarte hori zaindu.\nJostailuak jaitsi ditzakezu, baina ezin dizkiezu etxekoak ez direnei utzi.\nKalean jolas dezakezu, baina ezingo dira taldeko jolasak izan.\nEzingo dituzu betiko parkeak, txirristak, eta abar erabili.\nGipuzkoa barruan mugi zaitezke, baina ezin duzu beste lurraldeetara joan.\nKalean zaudenean, saia zaitez ahalik eta gauza gutxien ukitzen.\nKaletik etxera bueltatzean, garbitu itzazu eskuak ura eta xaboiarekin.\nNorbaitek zerbait gaizki egiten duela ikusten baduzu, errespetuz azaldu gauzak nola egin behar dituen, agian ez baitu ondo ulertu.\nEskularruak erabiltzen badituzu, kontuan izan horiek ere desinfektatu behar dituzula, bestela berdin berdin kutsa zaitezke-eta.\nAhal den neurrian, kalean zaudenean saia zaitez eskuak aurpegira ez eramaten.\nIkastetxera itzuli behar baduzu, bete itzazu ematen dizkizuten jarraibideak.\nZalantzak badituzu, galdetu etxekoei nola jokatu behar duzun. Informazioa sarean ere topa dezakezu. Irakurri gauzak ahalik eta argien izateko.\nGogoratu: gauzak orain arte bezain ondo egiten badituzu, lehenbailehen bueltatuko gara normaltasunera!\nEskolako lanak egiteaz gain, saia zaitez egunero kirol pixka bat egiten. Mugitu gorputza!\nEgun hauetan antzoki, zinema eta kultur etxeak, besteak beste, zabaltzen hasiko dira, nahiz eta lekua mugatua izan. Hortaz, pixkanaka lehengo ohiturak berreskuratzen has zaitezke, betiere emandako jarraibideak kontuan hartuz.\nZure herriko haurtxoko eta gaztelekua itxita egon arren, baliteke Sarean egotea. Bila ezazu eta egin proposatzen dizkizuten ekintzak. Ez zara aspertuko!\nEtxean denbora asko pasatzen dugun garai honetan, garrantzitsua da gure elikadura osasungarria izatea. Aukera paregabea duzu sukaldean sartu eta zure lehen platerak prestatzen hasteko.\nIturria: Ministerio de Salidad, Gobierno de España


CMASeko erabiltzaile batzuk Artium museoan izan dira bisitan, 'Ikusezintasun partekatua +' proiektuaren barruan | El Correo\nCMASeko erabiltzaile batzuk Artium museoan izan dira bisitan, 'Ikusezintasun partekatua +' proiektuaren barruan\nSERGIO EGUÍA Viernes, 10 marzo 2017, 00:23\nHarrera Sozialerako Udal Zentroko (CMAS) erabiltzaile talde batek bisita gidatua egin du gaur Artium museoan, bertako zuzendari Dani Castillejorekin batera; artelanen biltegiak eta Gauzen larritasuna erakusketa ikusi dituzte. Bisita Carlos Lalastra eta Andrea Abrigarrek sortutako Ikusezintasun partekatua + proiektuaren barruko jarduera da. Esku-hartze artistiko horrek esklusioari, ikusezintasunari eta aintzatespenari buruzko zeharkako mezua helarazi nahi du.\nHain zuzen ere, CMASen arreta ematen zaien pertsonei ikusgarritasuna eman nahi die. Programako ekintza bakoitzean, pertsona horiek beren errealitate sozial eta pertsonalaren kontrako itxura batez agertzen dira, eta beren ohiko bizimoduan egiten ez dituzten jardueretan parte hartzen, esaterako, museo batera joatea.\nVitoria, la quinta ciudad más cara para ir al cine de España Zalduondok indarkeria pairatzen duten emakumeei eskainiko die parke bat


Postontzia epaituz: EH Bildu • ZUZEU\nAtzo UPyDk bidalitako gutunarekin hasitako bidea jarraituz, postontzian jasotakoari begira jarri naiz gaur ere. EH Bilduren gutuna topatu dut bertan.\nBitxikeria gisa, UPyDren gutunean “Franqueo ordaindua” zena “frankeo ordaindua” da orain. Horrez gain, gutunazalean ohiko kolore zuria mantendu dute, eta deigarriak egiten diren bi elementuak berde argiz idatzitako “BAI” eta “EZ” handi horiek dira. Atentzioa eman dit EH Bildu hitza bera ez modu deigarriagoan agerrarazteak, lehen begiratuan ez baita argi ikusten. Bestalde, azalak berak laburtzen du hautagaitzaren programa: Troikaren inposizioen aurkako jarrera, eta erabakitzeko eskubidearen defentsa.\nAzala elebitan dago idatzia, baina euskarazko hitz eta esaldiek espazio gehiago hartzen dute. Gutunazalaren barruan dagoen orria aldiz, euskaraz da alde batetik eta espainieraz bestetik; kasu honetan, neurri eta egitura berbera dute bi aldeetako hitzek zein bestelako elementuek.\nOhiko gutuna bidali beharrean, bisualki argiagoa eta erakargarriagoa den afixa hautatu dute, “Zergatik eman bozka EH Bilduri?” galderari 9 arrazoik osatutako zerrendarekin erantzunda. Arrazoi bakoitzak irudi bana du alboan. Gutunazalean bertan erabilitako BAI vs EZ egitura berbera probestu dute arrazoi horiek lotzeko.\nHasieran aipatutako bi puntuez gain, emakumeen eskubideen aldeko borroka eta gatazkaren konponbidea dira deigarrienak (UPyDk aipatzen ez zituelako batik bat). Bizi baldintza duinek zein eskubide eta askatasunek ere badute lekua, baina Sosa Wagnerren gutunak ere aipatzen zituen. Bestalde, Min Egiten Dien Bozka kanpainari keinua ere egiten zaio.\nDiseinuari dagokionean soila baina irakurterraza da, eta azken aldian EH Bilduk erabili izan dituen urdin iluna eta berde argia uztartu dituzte. Zentzu horretan, kolore urdin ilun horrek Ernairen afixak gogorarazten ditu.\nGenero ikuspegitik aztertuz gero, ez dut Bechdel testa bere horretan egiterik izan, baina irudietan modu argian agertzen diren pertsonen artean, hiru dira emakumeak, eta bost gizonezkoak. Aldiz, afixaren atzealde edo fondoan emakumezko bat agertzen da. Dena den, irudiok txikiak dira, eta ez dute protagonismorik.\nAzkenik, adierazgarria da ez dela hautagaien izen edo argazkirik agertzen. Horrenbestez, EH Bilduren kasuan taldeak izen propioek baino pisu gehiago duela ondoriozta liteke, edo bederen, hori bera nahi izan dutela adierazi.\neh bildu, Europa, hauteskundeak, postontzia epaituz\n3 pentsamendu “Postontzia epaituz: EH Bildu”-ri buruz\nenekoitz 2014-05-16 18:30\nikusi al duzue zerrenda? zerrendari begira nago eta ez dago ez BNGkorik,andecha astur,kanariarrik ….\nnorbaitek esplikatuko dit zer zerrenda den hori?\nAmonamantangorri 2014-05-17 01:30\nGalizian erabiliko dituzten zerrendetan ere ez omen dago Josu Juaristiren ez besteren izenik, BNGkoak besterik ez.\nNaparroan 2014-05-19 08:08\nWebgunera joanda, ikus daiteke programa asturieraz eta aragoieraz ere badagoela (galizieraz, gaztelaniaz eta katalanez ere bai). Normala da, koalizioko indarrak kontuan hartuz, baina ongi dago. Seguru aski hizkuntza horietan dagoen programa bakarra izanen da.


Errenteriak antzerki eskaintza “indartsua” prestatu du - Diario de Noticias de Navarra\nErrenteriak antzerki eskaintza “indartsua” prestatu du\nErrenteria - Urtarriletik martxora arteko arte eszenikoen programazioa aurkeztu zuten ostiralean Ion Collarrek, Kultura zinegotziak, eta Iker Tolosak, Kultura teknikariak. Antzerkia "indartsu" datorrela esan zuten eta Niessen kulturguneak publiko guztientzako aukera zabala eskainiko duela.\nFamiliarteko publikoari zuzendutako ikuskizun batekin estreinatuko dute 2019ko denboraldia: urtarrilaren 25ean Teatro Gorakadak konpainiak Ulisesen bidaia antzezlana oholtzaratuko du. Otsailean, 22an, Xake produkzioak taldea Lur obrarekin etorriko da, eta Pausokak Go!azen telesail ezaguneko istorioak jarriko ditu eszenan martxoaren 29an: bi saio emango dituzte, 17.00etan lehena eta 19.00etan bigarrena.\nIkuskizun honek sarrera salmeta berezia izango du: ostiralean jarriko dira salgai, 10.00etatik Niessen kulturguneko leihatilan (sarreren ?) eta 17.00etatik aurrera, bibe.me webgunean (sarreren ?). Pertsona bakoitzak lau sarrera erosi ahalko ditu gehienez ere.\nAzkenik, publiko helduarentzat Euskal Herriko hiru konpainia izango dira euren lanak aurkezten. Compañía la que tú me haces taldeak Exit. La de emergencia an-tzezlana taularatuko du, urtarrilaren 27an. Ondoren etorriko dira, Parasite kolektiboaren Hot water (otsailak 17) eta Vaivén Producciones konpainiaren Erlauntza (otsailak 23). Peripécia konpainia portugaldarrak eskainiko du martxoaren 10ean helduentzako azken ikuskizuna, 13 izenburupean. - A.M.


Ikasle Eguna egingo dute Arrasaten, datorren larunbatean - Mondraberri\nArrasate, 2009ko azaroaren 1ean\nGeroa marraztera goaz! lelopean, Ikasle Eguna egingo dute azaroaren 7an Arrasaten, ikasle abertzaleek antolatuta. Bertan, gaur egun Euskal Herriko ikasleen egoera aztertu eta horretan oinarrituta taldearen «alternatiban» sakonduko dute Ikasle Abertzaleek. Horrez gain, hamaika ekimen izango dira, goizean goizetik gauera arte. (Ikusi programa).\nGaur egungo egoeraren hausnarketa goizeko hamar eta erdietan hasiko da. Eta beste gairen artean, honako gai hauek izango dituzte hizpide: ikasturte hasieran ikastetxeetan eta fakultateetan gertatu diren eskubide urratzeak eta Ikasle Abertzaleen egitasmoari mugak ezartzen dizkieten egoerak. Dena den, «marra gorriak» ezarri ez ezik, etorkizuna «marrazteko» lerroak ere aztertuko dituzte, Ikasle Topaketetan egindako lanaren bidez.\nHausnarketan nahi duenak parte har dezake, izan ere, Ikasle Abertzaleek jakinarazi dutenez, Ikasle Egunaren egitaraua bera parte-hartze zabalarekin egin nahi dute. Ikasleen musika taldeei aukera emango die musika maratoiak, arratsaldeko bostetan hasita. Hainbat taldek izena eman dute dagoeneko, baina oraindik izena eman ez eta eman nahi duten taldeek Ikasle Abertzaleen webgunean horretarako aukera dute.\nInformazio gustia webgune honetan: www.ikasleabertzaleak.org\nIKASLE EGUNA 09\nDES-KONTROL taldeak egin du bertsioa, Miren Amurizaren letraz


Irekia Eusko Jaurlaritza - Gobierno Vasco :: 2016ko Gure Artea Sarietarako deialdia (Gobernu Bilera 2016-06-07)\n2016ko Gure Artea Sarietarako deialdia …\n<img src="https://www.irekia.euskadi.eus/uploads/cover_photos/33265/original/logoconsejo.jpg" style="max-width:100%" alt="" />\nGobernu Kontseiluak Hezkuntza, Hizkuntza Politika eta Kultura sailburuaren proposamenez, Gure Artea Sariak arautu eta horietarako deialdia egiten duen Agindua onartu du. Sariok, arte plastikoak eta ikusizkoak sustatzea dute helburu.\n2016ko deialdi honetan, Gure Artea Sariak hiru ataletan deitzen dira:\nIbilbide artistikoa aitortzeko saria, 18.000 eurokoa eta pertsona fisikoei zuzendua.\nSorkuntza lana aitortzeko saria, 18.000 eurokoa eta pertsona fisikoei zuzendua.\nIkusizko arteen arloan agenteek egindako lana aitortzeko saria, 18.000 eurokoa, eta pertsona fisiko nahiz juridikoei zuzendua.\nGure Artea sarien bidez, egin duten lana aitortu eta arte garaikidean eta euskal kulturan egindako ekarpena onartu nahi zaie irabazleei. Sortzaileak saritzen dira -bai euren ibilbide profesionalagatik, bai azken urte hauetan egin duten sormen jardueragatik- baina baita beste eragile edo erakunde batzuk ere, arte plastikoen edo ikusizko arteen eremuan egin duten jardueragatik. Hautagaitzak aurkezteko epea hilabetekoa izango da, Agindua EHAAn argitaratu eta hurrengo egunean hasita.


Gobernu akordioa hitzartu dute Alemaniako kristau-demokratek eta sozialdemokratek | Mundua | Berria\nGobernu akordioa hitzartu dute Alemaniako kristau-demokratek eta sozialdemokratek\nKoalizio gobernu zabala osatzeko akordioa hitzartu dute Alemaniako bi alderdi nagusiek: CDU-CSU zentro-eskuineko batasunak eta SPD alderdi sozialdemokratak. 130 orri ditu osatu duten gobernu programak eta bihar aurkeztuko dute jendaurrean. Gero, alderdi horietako oinarrizko militanteek berretsi behar dute hitzarmena. Hala ere, alderdietako buruzagiak ados jarrita, ez du kristau-demokraten hautagai Angela Merkelek hilaren 22an kantziler aukeratua izateko arazorik izango duenik.\n2005eko azaroak 11 20:09\nAlemaniako bi alderdi nagusien arteak oso emaitza paretsuak lortu zituzten azken hauteskundeetan, CDU-CSU batasunak sozialdemokratei aurrea hartu bazien ere. Ez, ordea, Gobernua eratzeko adina. Ondorioz, normalean buruz buruko lehian ari diren bi alderdi horiek gobernu koalizio handiaren aukera planteatu zuten, eta hori negoziatzen aritu dira azken lau asteetan. Azkenean, gaur lortu dute gobernu programa hitzartzea gai eztabaidatsu askotan ados jarri ondoren. Horrenbestez, okerrik ezean, Angela Merkel kristau-demokraten hautagaia aukeratuko dute kantziler azaroaren 22an.


Mototaxia, hiri handietako garraio alternatiboa | Consumer\nMototaxia, hiri handietako garraio alternatiboa\nMototaxiak aukera ematen du hiriko edozein tokitara azkar joateko, baita haren periferiara ere, nahiz eta bidaiari batek bakarrik bidaiatu dezakeen.\narabera: Igandea, 2012ko azaroaren 18a\nEspainiako hiri batzuetan dagoeneko funtzionatzen dute mototaxiek, hiri handietara gero eta gehiago zabaltzen den garraio publikoko zerbitzuak. Hiriko edozein tokitara bidaia egiteko aukera ematen du, bere periferiara eta aireportuetara barne, nahiz eta bidaiari bakarra joan daitekeen. Taxian ez bezala, zure eskaera aldez aurretik eta telefonoz kudeatu behar da, ez baitago ezarritako geldialdirik. Hona hemen garraiobide azkar eta merke horren abantaila eta desabantaila guztiak.\nAlternatiba azkar eta ekonomikoa\nMotorrezko zerbitzu publiko baten bidez hiriko beste leku batera joatea ez da utopia bat, Espainiako hiri batzuetan abian jarritako errealitate bat baizik. Garraio-zerbitzu publiko zabalegia ez den arren, Madrilen, Bartzelonan, Valentzian edo Murtzian aurki daiteke. Arrakastaren arabera, Espainiako beste leku batzuetara joan daiteke.\nMototaxiak taxi ezagunaren alternatiba erreala dira, tarifa merkeagoekin. Lau gurpileko ibilgailuetan baino erosotasun gutxiagorekin bidaiatzen den arren —taxi sektoreko profesional batzuek lehia desleialaz hitz egiten dute—, bidaiariak garraiatzeko modu hori oso egokia da hiri handietan puntako orduetan sortzen diren auto-ilara handiak saihesteko.\nGutxiago bidaiatzen da, baina mototaxi batean hiri handietako auto-ilarak saihestu daitezke.\nTrafikoa deskongestionatzen duen garraio-zerbitzua da, tradizionalek baino bizkorragoa eta gutxiago kutsatzen duena, eta, gainera, ohiko taxi baten prestazio berak dituena: aireportuan eta tren edo autobus geltokietan (helmugan edo nasan jasota) egiten dira joan-etorriak, edo edozein tokitatik bidaiariaren bulego edo hotelera.\nIbilgailuak bezeroen eskura daude egun batez, egun erdiz, ordubetez… Gehienetan, motozikletak gama altukoak dira, berogailua duten eserlekuak dituzte, besteak beste. Baina garraiatzeko modu horrek ez du eragozpenik sortzen, batez ere bidaiari bakar bati mugatuta egoteak.\nMototaxian muntatzeko osagarriek ez dute prezioa igotzen, enpresen kontura baitira eta tarifetan sartzen baitira.\nZerbitzu hau aldez aurretik erreserbatutako eskaeretan oinarritzen da, eta ezin da inoiz motorra eremu publikoan gelditu, taxien kasuan egiten den bezala. Kasu horretan, bezeroak zerbitzua telefonoz erreserbatu behar du, eta irteera-ordua eta -tokia adierazi, bai eta helmugakoa ere. Hortik aurrera, zerbitzua ematen duen enpresak aurrekontua prestatuko du, erabiltzaileak aldez aurretik jakin dezan zer tarifa ordaindu beharko duen bere ibilbideagatik, aurrekontua diseinatzeko akatsik gabe.\nTarifak kilometroko kalkulatuko dira, 1,60 euro bakoitza. 10 eurotik gorako gutxieneko tarifa dago, eta aireportuko ibilbideetan 5 euro inguruko errekargua. Hala, astelehenetik ostiralera ordubeteko (30 kilometro barne) zerbitzua egiteko, 45 euro inguruko prezioa du, eta asteburuetan eta jaiegunetan, 59 euro artekoa.\nZerbitzu hori ordu batzuetarako ere erreserbatu daiteke, eta, gainera, hiri horretako bisitarientzako “turismo-gida” gisa ere erabil daiteke.\nMototaxia hartzeko osagarriak behar dira?\nGarraio publikoaren eredu horren bezero potentzialek planteatzen duten zalantzetako bat da motorretan moldatzeko osagarriak eduki behar diren: kaskoa, jaka, eskularruak…\nEz da beharrezkoa, enpresak arduratzen baitira horiek emateaz: alde modulagarria (irekia edo integrala) duen arauzko ekipamendua, neurriari egokitua, erabili eta botatzeko txano higieniko batekin, babes homologatu eta iragazgaitzeko txaketa, eskularruak eta erabili eta botatzeko eskularruak. Ekipamendu honek ez dakar azken prezioa igotzea.\nNolanahi ere, erabiltzaileak nahi badu, bere motorrezko arropa eraman dezake, betiere trafikoko arauekin bat badator.\nMototaxien abantailak eta desabantailak\nGarraiobide guztiek bezala, mototaxi batek bere alde onak eta txarrak ditu, eta hori baloratu egin behar da zerbitzu bat kontratatu aurretik.\nHelmugara azkarrago iristeko aukera ematen du, auto-ilarak eta hiri handietako beste trafiko-arazo batzuk saihesteaz gain.\nBeste edozein zerbitzu publikok bezala, mototaxiak aireportutik, tren edo autobus geltokietatik, edo edozein tokitatik, hiriko beste leku batzuetara edo haren periferiara egiten diren joan-etorriak estaltzen ditu, eta alderantziz.\nTarifak merkeagoak dira kilometrajea handitu ahala. Hori oso baliagarria da hiriko zenbait lasterketatan, zerbitzu horren bizkortasuna ezinbestekoa baita.\nErabilgarritasuna: egun, egun, ordu eta abarretan daude ibilgailuak bezeroen eskura.\nErreserbaren erraztasuna: bezeroak joan-etorrietarako motor bat izateko bakarrik deitu behar du. Deian, irteerako eta helmugako ordua eta tokia adierazi behar dituzu.\nEgun osorako zerbitzua eskaintzen du; edozein ordutan erreserba daiteke.\nEskaintza oso ahula da oraindik, eta hiri jakin batzuetan bakarrik aurki daiteke zerbitzu hori.\nBidaiari batentzat baino ez da egokia; bidaiari gehiagorentzat beste garraiobide batzuk aukeratu beharko lirateke.\nEnpresa horiekin harremanetan jartzeko zailtasuna, bidaiari gehienek ez dakitelako garraio-aukera hori.\nBi gurpileko ibilgailuetan bidaiatzeko deserosotasuna (osagarriak erabili beharra, auto batean baino ezegonkortasun handiagoa…).\nTaxiaren garraio osagarria\nHain ezezaguna ez den arren, mototaxi-zerbitzua berritasun bat da oraindik herritar askorentzat, erreserba nola egin pentsatzen baitute.\nTaxiak ez bezalako zerbitzua denez, ez daude arau eta araudi berberen mende, eta ez dituzte baldintza berberak bete behar. Horien kasuan, eremu publikoan geralekuak badaude edo bezeroa telefono-eskaera baten bidez jasotzen bada, mototaxiak aldez aurretik erreserbatuta eta tarifa finkoarekin bakarrik lan egiten dute.\nAzken batean, bi garraio publiko mota daude, bidaiari bakoitzaren beharren arabera osatu eta erabil daitezkeenak.\nauto-ilara azkartasun erreserba mototaxi-eu tarifa


Practicum - Etiopia Utopia : Etiopia Utopia\n2013tik 2018ra Fundazioak esparru-hitzarmen bat izan du Donostiako Irakasleen Unibertsitate Eskolarekin (EHU). Hitzarmen horri esker, ikasleek praktikak edo Karrera Amaierako Proiektua Wukroko eskola publikoetan burutu ahal izan dute, Etiopiako Tigray eskualdean.\nPraktikaldiak 2 edo 3 hilabeteko iraupena zuen, proiektu bakoitzaren beharren arabera, eta urtean 4 ikasle inguru joaten ziren Wukrora. Ikasle bakoitzak gure langileen (hemengoak zein Etiopian daudenak) kontrolpean eta beren gainbegiratzearekin egiten zuen lan eta bertan lana ondo egiteko beharrezko prestakuntza praktikoa jaso zuen. Wukroko Hezkuntza Bulegoak, Fundazioko langileekin batera, ikasleen egonaldia antolatu zuen eta praktikak bilatu zizkien herriko eskolaurreko zein lehen hezkuntzako eskoletan.\nEgonaldiak iraun zuen bitartean, ikasleek bertako irakasleekin, eskola bakoitzeko zuzendariekin eta tokiko Hezkuntza Bulegoko koordinatzailearekin zuzenean lan egin zuten, eta honek hezkuntzari buruzko ezagutzak eta jarduketak elkarri erakusteko aukera eman zien.


Kultura - Page #11\nBerriz ere antzerki bat dagün urteko gaztelüaren lagünentako\n« les amis du château » elkarteak hüllan bisitalari franko egin dütü aurten !! Horrez gain, « les guérisseuses » antzerkia berriz eman düe aitzineko urtean alabadeko arrakasta üken beitü, eta « celles de 14 » omenaldi antzerki lana ere proposatü düe. Ondoko urteari sogitez Mauleko istoriaren libürü bat elki nahi dü Joel Larroquek, Allande Etxarten eüskarazko bertzione batekin, eta berriz ere beren orhitzapenak biltzen dütüan antzerki lan bat proposatü gei düe. Hotx elkartea ez bada aberatsa, urteak harek aberats izan behar lüke.. Joel Larroque elkarteko kidea:\n2019 Urtarrila 31\nKabaret gaüaldia Muskildin, Euskal Herriko laborantxa ganbararen alte.\nMüskildi Bizirik alkarteak, kantore, müsika, antzerkia eta margoak üztartüko dütüan gaüaldi goxo batetara kümitatzen zütüe neskenegün hontan. Kabaret gaüaldiaren hasteko, Iruriko Larrory anai-arrebak, Maddalen, Beñat eta Maider entzüteko parada dükezüe. Ondotik, Eusklabo Alaiak taldearen emanaldian, Asisko Urmeneta margolaria, Oihanart, Azeri eta Antxo antzerkilariak, Xan Alkhat eta beste bertsolari bat baita ere Jean Christian Galtxetaburu eskü soinü jolea ikus eta entzüten ahal dütüzüe. Robinson Crusoeren abentüretan inspiratürik, parodia satirikoa lantüko düe, esketx, müsika, bertso eta solasaldien bidez. Aurten gaüaldia Euskal Herriko Laborantza Ganbararen süstengüz dateke, neskenegünean gaüko 21:00etan Müskildiko Posonpes gelan. Popol Boscq :\nAsisko Urmeneta :\nBasabürüko Ikastolaren KD aurkeztürik!\nBasabürüko Ikastolaren 40 urteen ospatzeko Konpakt Diska bat hontürik izan da. 13 kantorez osatürik da, artista hanitxen parte hartzearekin. 6 hilabetez holako KD hona elkitzea "miraküilü" bat ümen da. KDa igantean aurkeztürik date Alozeko gelan 16tarik aitzina, KDa han salgai date. Miraküilü egilearengana joan gitüan: Oihan Oliarj-Inès:\n2019 Urtarrila 30\n4 sasoak alkarteak bilan baikorra\n1994 urteaz geroz alkartea ari da haur, gazte eta adinetakoer astialdi edo animazione eskeini nahiz. Elkaldi, ateleria, bisita eta beste momentu goxo hanitx badütüe, bakantzetaz kanpo neskenegün oroz edo kasik zerbait antolatzen beitüe. Bestalde üdazkenetik aitzina asteazken oroz biltzen dira kartaka aritzeko Omizepeko gelan. Mus eta coinché joküak dira nausi arrestiriko 2etarik aitzina. Luxi Etxekopar:\nPagolarrak abiatürik !\nDomingo Garat Pastoraleko lehen mustraka egin düe. 70bat arizale hüllantu dira, beste hainbat ikusleren artean. Erritmoan ebiltea eta lehen kantorearen ikasten hasi dira bertan. Harat joan gitüan:\n2009 Azaroa 03Kronikak\n2009ko abentüaren 8Bertsolaritza kaltegarri balitz kantatzen düanarentako ? Entzün Jon Sarasua bertsolariaren arrapostüa...\n2018 Iraila 03Kultura\nXiberoko zohardia alkarteak , bilan oso hona egin dü Oihergiko kuntearen ikusgarriaz! 3 aldiz emanik izan da eta denetan...


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Industria-robotika (Modulua)" topic_facet:"Muntaia- eta mantentze-lan elektriko/elektronikoak (Modulua)" topic_facet:"Fabrikazioaren Automatizazioa (Modulua)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Fabrikazioaren Automatizazioa (Modulua) Egilea: Urresti, Igor Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


ORIENTAZIO PROBA Arrankudiagako jaiak\nBarikuetan Kultura Zuzenean proiektua 2003an jarri zen martxan. Proiektu honekin herriko jendea elkartu eta herri giroa bultzatu nahi zen eta gaur egun helburu honek indarrean dirau. Honetaz gain badira bestelako helburu batzuk ere bai, hala nola, euskararen erabilpena bultzatzea eta euskal kultura bultzatzea besteak beste.\nZertan datza BKZ? Hilean behin eta normalean ostiraletan ikuskizun kultural bat antolatzen da gizarte etxean. Izaera desberdinetakoak izan daitezke ikuskizun hauek: musika kontzertuak, hitzaldiak, hitzaldi-solasaldiak, emanaldiak, ipuin-kontalariak, …Halako ekitaldietan giro herrikoia sortzen da gizarte-etxean: umeak, gurasoak, gazteak, helduak…bildu eta giro naturala eta aberatsa sortzen da benetan. Hileko ekintzarekin batera afari herrikoia ere antolatzen da . Afari honetara edonor etor daiteke, bakoitzak etxetik ekarritako janari goxoak konpartituz eta lagunarte atseginaz goxatuz.\nIkuskizun kultural hauek antolatzeko eta dinamizatzeko kultura-batzordea sortu zen 2003an. Bilera irekia eta zabala da hau ere, gizarteren filosofiarekin bat eginez herriaren onerako.\nKultura-batzordea osatzen dugunok herriko giza-baliabideak aprobetxatzen saiatzen gara eta herriko musika taldeak, hizlariak…izan ditugu gure artean, beste batzuetan kanpo kontratazioak egiten ditugu. Gizarte-etxera datozen guztiei gure aurrekontuari eta filosofiari egokitutako ordainketa egiteaz gain, giro herrikoian egindako afari goxo batera gonbidatzen ditugu.\nUrte hauetan zehar nolabaiteko dinamika hartu dugu ikuskizunak antolatzeko orduan eta badira urtero-urtero antolatzen ditugun ekintza finko batzuk:\n-Gizarte-etxeko laguntzaileen afaria. Azaroan\n-Pintxo lehiaketa. Martxoan\n-Herriko Musika eskolak eskainitako kontzertua.\nBKZ proiektua hasi zenetik oso erantzun baikorra izan dugu herri mailan eta guru helburuak betetzen direla jakiteak aurrera jarraitzen bultzatzen gaitu.\nABUZTUAK 14 (asteazkena) BEZPERA


ELE-ALEA | Listen to Podcasts On Demand Free | TuneIn\nMusika eta elkarrizketen bidez euskararen erabilera sustatu nahi da. Ariketa ezberdinak HABEk prestatuko ditu.Euskara ikasi duten pertsonaiak izango dira protagonistak "Ele-Alea"n, baina baita gaur egun euskaltegietan dauden pertsonak ere. Baina irakasleak ez dituzte ahaztuko programan eta haiei ere txokoa egingo zaie.Xabier Sukiak aurkezten duen saioa, astelehen gauetan emitituko da. Gaueko 20:30etatik 21:00era euskaraz bizitzeko eskaintza egingo dute. Beti ere Euskadi irratia, gertu.\nElealea, abenduak 17: Ainhoa Lasa\nEuskaraz hitz egiteak estresa sortzen dizu? Ez zara ausartzen euskaraz egitera, besteak agian ez zaituelako ulertuko? Ainhoak azalpenak eman ditu beldur hauek kentzeko.\nEle-alea, azaroak 5: Duintasunaren bideak dokumentala\nNafarroako euskara ikasleen egoera aztertzen duen dokumentalaren berri eman dugu. Euskararen Doodlea ere aztergai eta euskaltdegietako matrikulazioak behera zergatik egin duen ere ikusi dugu.\n'Ele-Alea'n Gaztemunduko ikasleak\nEuskara ikastera etorri dira atzerritik, eta 'Ele-Alea'n euren esperientzia kontatu dute\nAna Castro 'Ele-Alea'n egon da\nAEKren irudia da Ana. Euskara Bizia kanpainaren barruko protagonista da bera. Barakaldoko euskaltegian ikaslea izan zen, eta ondoren irakaslea. Gaur egun Korrika antolatzen dabil.\nAlberto Surioren lehen elkarrizketa euskaraz\nEITB-ko zuzendari nagusiak 'Ele-Alea'ri eman dio bere euskarazko lehen elkarrizketa. Euskara ikasle garaiak ekarri ditu gogora irratsaioan\nSagrario Alemanen hitzen bilduma 'Ele-Alea' saioan\nBasauriko Aek-ko ikastleek hartu dute parte elehiaketan, eta denborarik onena ere egin dute.\nJoserra Fachado 'Ele-Alea'n egon da\nTxikian euskara ikasi, gero galdu, eta azkenik berreskuratu izan duen pertsonaren abentura.\nEaut Elorrieta 'Ele-Alea' saioan\nMaizpide barnetegian egindako saio berezian, Ken Zazpiko abeslariak ikasleekin abestu du.\nJavi Ruiz de Larrinaga 'Ele-Alea' saioan egon da\nKirolaria euskara ikasten dabil eta bere bizipenak kontatu ditu irratian. Boiseko ikastolara ere bisita egin dute irratsaioan.\nKarlos Cid 'Ele-Alea' saioan egon da\nEuskara ikaslean bizi izan zuen abentura\nDavid Mugika, Bordeleko Euskal Etxeko zuzendaria, 'Ele-Alea'n\nBasauriko udal eukaltegiko ikasleek hartu dute parte 'Elehiaketa'n\nIaki Antiguedad-en euskara ikasteko abentura\nAmaiurreko parlamanetariaren historia\nBordelen euskara ikasteaz\nLurdez Auzemendi 'Ele-Alea' saioan izan da eta sinatu berri duten akordioaren berri eman du.\nTolosako euskaltegia protagonista\nBergarako mintzalagun-ei buruz ere aritu dira saioan.\nBera eta berdina ez dira gauza bera\nAnder Izetak gidatzeko karneta euskaraz atera du, eta bere esperientzia kontatu du irratsaioan\nFilgi Claverieren euskara ikasteko abentura\nDantzaz konpainiako eta Harri Xuriko buruak bere euskara ikasle garaiak ekarri ditu gogora 'Ele-Alea' irratsaioan.\nAndoni Ortuzarren euskara ikasle garaiak\nBizkai Buru Batzarreko buruak bere euskara ikasle garaiak ekarri ditu gogora\nAhotsa, hitza eta musika erabiliz euskara ikasiz, Petra Elser eta Ana Elortzaren eskutik\nEtorkinak ere euskaraz!\nBanaik Bagara elkarteko lagunek bertsolariei gai ezberdinak jarri ondoren heuren herrialdeetako hitz berezien inguruan solastu dute.\nRuben Sanchez Bakaikoa, bertsolaria, 'Ele-Alea'n\nElehiaketan Gernikako ikasleek hartu dute parte


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Industria-robotika (Modulua)" topic_facet:"Fabrikazio Mekanikoa (Lanbide Arloa)" topic_facet:"Fabrikazioaren Automatizazioa (Modulua)" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Fabrikazioaren Automatizazioa (Modulua) Egilea: Elhuyar Hizkuntza Zerbitzuak\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Idazleak - Uxue Alberdi Estibaritz - Hemeroteka - Aulki bat elurretan\n2007-03-11 Aulki bat elurretan | Goizalde Landabaso\nBizitzako dramarik handienak haurtzaroan ematen dira, ez larriemak direlako; bai, berriz, handienak direlako. Eta horixe da Tobias txikiari gertatzen zaiona. “Orduan sartu da Tobias komunera, negarrez intzirika . Neuk irabazi dut diotso Hannari”. Ez da ume baten drama baino gauza handiagorik.\nEdozein tokitan egon zitekeen azaleko aulki txikia, baina Suedian irudikatzen duzu liburuan sartu eta berehala. Ezin beste inon irudikatu. Eta badira samin, bildur, bakardade eta beste zazpi min sailkatu-ezinezko, edozein tokitan gauzagarri gerta zitezkeenak… baina nik Suedia irakurtzen nuen. Edo behintzat, Europa iparreko herriren bat. Finlandia, Norbegia… edozein.\n“Eta deserosoak dira, oso, gauza ustelak. Ustelduta egotea horixe baita: gauzak nonbait egotea tokatzen zaienean, behar ez duten garaian. Zer da sagar ustel bat, beranduegi existitzen jarraitzen duen sagarra ez bada?”.\nDeigarriak egin zaizkit kontakizunetako batzuk. Esaterako, pasioa nonbait galdu zuen bikotea. Munch-en “Oihua” margolana zuten gustokoen. Niri ez zitzaidan arraro egin pasioa galdu izana, Munch-en koadroa maiteen izatea apur bat zoratzekoa izan behar baita. “Suedian gutunen %97 garaiz iristen omen da, beste leku guztietan bezala, bankuko fakturak izango dira garaiz iristen diren bakarrak”. %3 horiek zeintzuk dira, eta non galdu dira? Gurean ez dakit zein den iriste-proportzioa, baina niri neuri bankuko faktura denak ailegatzen zaizkit.\nKarlstad ezagutzen egon naiz. Hainbestetan aipatua benetakoa behar zuela iruditu zitzaidan. City of sunshine… eguzkiaren hiri ei da, turismo gidetan horrela dakar. Uxue Alberdik engainatu gaitu? 85.000 biztanle ei ditu hiri honek. Gidan ez du esaten baina zenbaki horretan ostenduta daude Amanda, Madeleine eta Sven. Hotza itzela da Karlstad-en baina 1885ean izugarrizko sutea izan zutela diost gidak. Ur asko duela ere bai.\nAldi berean ari naiz gida eta Aulki bat elurretan irakurtzen. Ondorio batera ailegatu naiz. Bietako batek gezurra esaten dit. Zeinek, baina?


Balkoian | Iritzia | Berria\nBalkoitik ikusi dute EAJko lau ordezkarik Irungo alarde parekidea. Irudia ez da oharkabean pasatu, ez baitira alferrik igaro hogei urte baino gehiago jeltzaleen errespetuzko gutxienezko jarrerarik gabe. Iaz Irungo batzokiko balkoi batean zeuden batzuek (ez denek) bizkarra eman zioten alarde parekideari. Balkoitik balkoira aldatu da zerbait, baina ez nahikoa. Aste honetan EAJk bizkarra ematen jarraitu du, Gipuzkoako Batzar Nagusietan PSE eta PPrekin batera alarde parekidera ordezkaritza ofizial bat bidaltzearen aurka bozkatuta. Esanguratsua da horregatik, besteak beste, Eider Mendoza Gipuzkoako Batzar Nagusietako presidentea eta Maria Eugenia Arrizabalaga EAJren bozeramailea egotea atzo Irungo udaletxeko balkoitik alarde parekidea ikusten. Egon zitezkeen udaletxe atarian, eta egon zitezkeen beste nonbait, bizkarra eman gabe, bizkarra emanez, EAJk orain arte egin duen bezala. Baina han zeuden, orain arte ez bezala. Balkoian.\nAldatu da zerbait gizartean aurten, eta, agian, aldatzen ari da zerbait EAJn ere. Baina ez Batzar Nagusietan alarde parekidearen alde bozkatzeko adina. Txalotzekoa da EAJko ordezkari horiek atzo egin zuten keinua, txikia izanagatik orain arte egin gabekoa zelako. Hogei urteren ondoren, ordea, keinuak baino gehiago, pausoak behar ditu alarde parekideak. Hala eman dituzte urte askoan emakumeek Irunen, erakundeen eta EAJren babesik gabe. Orain pausoak erakundeetan emateko garaia da.


Pitagoras eta orfismoa — Eukeni Acebal\nMatematika. Pitagorikoak, Aristotelesen esanetan “matematikaz arduratu ziren lehengoak izan ziren eta berau aurreratzea lortu zuten. Matematikak bultzatuta, matematikaren printzipioak diren gauza guztien printzipioak zirela uste zuten.” Horrela, errealitatea zenbakietan dago oinarrituta. Guztia ordenatzen duen logosa ez da, filosofo fisikoen kasuan bezala, ura, airea edo sua. Konturatu egin ziren naturan gauza guztiak zenbakizkoa harremanak dituztela: urtea, urtaroak, hilabeteak, eguna, etabar. Baita ere biologiaren zikloak, soinuak eta musika eta beste hainbeste fenomeno. Zenbakia, bestalde, ez da guk gaur zenbakitzat dugun ideia abstraktu bat. Aintzinaroan zenbakia gauza erreal bat zen.\nZenbakien ikuspegia interesgarria bada ere, pitagorikoek zenbakien zientzia helburu bat lortzeko bitarteko moduan erabili zuten. Helburu hori bizimodu jakin bat praktikatuta arima araztea zen arima gorputzetik askatzearren.\nMetempsikosia. Pitagoras izan zen metempsikosiaren doktrina defendatu zuen lehendabiziko filosofoa. Honen arabera arimak jatorrizko errua duela eta behin eta berriro haragitu beharra dauka gizaki edo animali itxurarekin erru hori garbitzeko. Garbitzea ezagutza eta praktika erritu jakin batzuen bitartez lortzen zen. Pitagoras berak aurreko bizitzak gogoratzen omen zituen.\nOrfismoa. Orfismoa kultu misteriko bat da. Kultu hauek greziako erlijio ofizialetik aparte zeuden eta ekialdean zuten jatorria. Kontutan hartu ekialdea askotan Egipto esan nahi duela testuinguru honetan. Beste gauza batzuen artean orfismoak haragiztatzean sinesten zuten, eta handik atera zuen Pitagorasek ideia.\nBios theoretikos.  Salbazioa ezagutza edo zientziaren bitartez eta jardute moralaren bitartez lortzen zela uste zuen. Honen helburua dibinitatearekin batzea zen. Hasieran dibinitateak kutsu erlijiosoa bazuen ere arrazoiaren erabileraren bitartez gero eta abstraktuagoa bihurtu zen. Bizitza egiaren ezagutzari ematen zioten, eta hori zen arima arazteko modua.\nBizitza kontenplatiboa. ↩


Hautatutako gelaxka edo gelaxka-area batentzat zein datu diren baliozkoak zehazten du.\nZerrenda-koadro bat ere txerta dezakezu Kontrolen tresna-barratik, eta gero zerrenda-koadroa gelaxka bati estekatu. Honela baliozko balioak zehaztu ditzakezu zerrenda-koadroaren propietateen leihoko Datuak orrialdean.\nSartu orrian gelaxka edo gelaxka-area hautatzen denean bistaratzea nahi duzun mezua.\nDefinitu gelaxka batean datu baliogabeak sartzean bistaratuko den errore-mezua.\nTitle is: Baliozkotasuna


errepideko kanasta - Jokoenea\nJoko hau Edmond Dujardin-ek asmatu zuen 1956an, Frantzian. Zabalpen handia jaso zuen 70eko hamarkadan, autoen erabileraren zabalpenarekin batera.\nJoko hau 2, 3, 4 edo 6 jokalarirentzat da. Arauak 4 jokalarirentzat emango ditugu eta gero 2, 3 edo 6 jokalarirentzako aldaerak azalduko ditugu.\nHelburua 5.000 Km egitea da beste jokalariek baino lehenago. Kilometroak 1.000 kilometroko bost etapatan egingo dira.\n106 karta daude karta-sortan lau multzotan banaturik: erasorako kartak, defentsarako kartak, ezkutu-kartak eta kilometro-kartak.\nErasorako kartak: aurkarien aurrerapena oztopatzeko erabiliko dira eta haien eraso eta defentsarako piloan utziko dira. Ezin izango dira erasorako bi karta bata bestearen gainean jarri. Salbuespen bat badago lehentasunezko ibilgailua ezkutu-kartarekin. Guztira 18 eraso-karta daude: 3 gasolina gabea, 3 zulaketa, 3 istripua, 4 abiadura-muga eta 5 semaforo gorria.\nDefentsarako kartak: norberaren eraso eta defentsarako piloan jarriko dira, eraso-kartei aurre egiteko. Guztira 38 defentsa-karta daude: 6 gasolina, 6 ordezko gurpila, 6 konponketa, 6 abiadura-mugaren amaiera eta 14 semaforo berdea.\nEzkutu-kartak: jokoaren kartarik garrantzitsuenak dira, aurkarien erasoetatik babesteko balio dute eta norberaren aldean kokatuko dira. Lau dira: gasolina-zisterna, zulaezina, aparteko gidaria eta lehentasunezko ibilgailua.\nKilometro-kartak: norberaren aldean jarriko dira, zenbaki handia daramate, aurreratzen diren kilometroak adierazten dituztenak. Guztira 46 karta dira: lau 200 Km-koak, hamabi 100 Km-koak, hamar 75 Km-koak, hamar 50 Km-koak eta hamar 25 Km-koak. Haien balioak batzen dira 1.000 kilometroak zehazki lortu arte.\nBikote bereko jokalariak aurrez aurre eseriko dira. Jokalari batek nahasiko ditu kartak eta seina banatuko ditu. Gainerako kartak ahoz behera jarriko dira pilo batean mahaian. Jokatutako kartak bikote bakoitzeko jokalari baten aldean erakutsiko dira honela: pilo batean abiadura-mugako eta abiadura-mugaren amaierako kartak, beste pilo batean eraso eta defentsarako kartak eta aparte kilometro-kartak jarriko dira.\nBanatzailearen eskuinekoak hasiko du jokoa ahoz beherako pilotik karta bat hartuz. Gero lau aukera izango ditu:\nSemaforo berde bat izanez gero, bere eraso eta defentsarako piloan utz dezake, kilometroak egiten hasi ahal izateko. Gero txanda pasako du.\nEzkuturen bat izanez gero, erakutsi ahal izango du, pilotik beste karta bat hartu eta jokatzen segituko du. Beste ezkuturen bat badu, berriro erakuts dezake eta pilotik beste karta bat hartu, jokatzen segitzeko. Gero txanda pasako du.\nAbiadura-mugako kartaren bat badu, aurkarien piloan utzi ahal izango du, nahiz eta aurkariak hasi gabe egon. Gero txanda pasako du.\nAurrekoren bat ezin badu egin, karta bat utziko du mahaian, karta hori ezin izango da berriro erabili.\nLehen jokalariak bukatutakoan, hurrengoak aurreko lau aukerak eta beste bi hauek izango ditu:\nlehenak semaforo berdea jarri badu, bigarrenak eraso-karta bat jarri ahal izango du gainean.\nlehenak abiadura-muga jarri badu aurkarien piloan, bigarrenak (eraso-karta jaso duenak) abiadura-mugaren amaiera jarri ahal izango du gainean.\nHirugarrenak, lehenaren bikoteak, kartak lehenaren aldean edo aurkarien aldean utziko ditu. Bestalde, aurreko aukerak eta beste hau ere baditu:\nbere bikoteak semaforo berdea edota lehentasunezko ibilgailua badu agerian, kilometro-karta bat jokatu ahal izango du, beren lehen kilometroak eginez.\nLaugarrenak aurreko aukera guztiak ditu. Horrela segituko dute 1.000 Km-ko etapa bukatu arte.\nEtapa bat bukatuko da ondoko egoeratan:\nbikote batek 1.000 Km-ak zehazki osatzen dituenean;\nmahaiko piloa eta jokalariek dituzten sei kartak bukatzen direnean. Azken karta arte osa daitezke 1.000 Km-ak.\nEtapa bukatutakoan bikoteek lortutako kilometroak aurrekoetan lortutakoei batuko zaizkie.\nSemaforo berdeak jokoa irekitzen du eta kilometroak aurreratzen uzten du. Edozein kilometro-karta jokatzeko, norberaren piloan semaforo berdea egon behar da. Salbuespena lehentasunezko ibilgailuak du.\nSemaforo gorria aurkariei kilometro-kartak jokatzen oztopatzeko erabiltzen da.\nAbiadura-muga aurkariak motelago ibil daitezen erabiltzen da, muga horrekin 50 Km-ko eta 25 Km-ko kartak soilik erabili ahal izango dira.\nAbiadura-mugaren amaierak aurrekoa baliogabetzen du, eta edozein kilometro-karta erabiltzen uzten du.\nGasolina gabea, zulaketa eta istripua aurkarien semaforo berdearen gainean jarriko dira, kilometroak aurreratzen oztopatzeko. Aurkariek erasoa gaindi dezakete, lehendabizi erasoari dagokion defentsa-karta, gasolina, ordezko gurpila, konponketa, erasoaren gainean utziz eta hurrengo txandan semaforo berdea jarriz, kilometroak aurreratzeko ezinbestekoa dena.\nEzkutu-kartek erasoak gainditzen dituzte. Ezkutua erakusten duen jokalariak beste jokaldi bat egin dezake txanda berean, berriro karta bat pilotik hartuz eta beste bat jokatuz. Bikote batek ezkutu bat badu agerian ezin zaio eraso egin ezkutuari dagokion eraso-kartarekin.\nLehentasunezko ibilgailuak abiadura-muga eta semaforo gorria ekiditen ditu. Beraz, karta hori duenak kilometro-kartak jarri ahal izango ditu nahiz eta semaforo berdea ez izan beren eraso eta defentsarako piloan. Gainerako erasoen aurrean ez du eraginik.\nKilometro-kartak norberaren piloan semaforo berdea dagoenean soilik erabil daitezke (salbuespena lehentasunezko ibilgailua da). Etapa batean ezin dira 200 Km-ko bi karta baino gehiago erabili 1.000 Km-ak osatzeko. 1.000 Km-ak zehazki osatu behar dira.\nKontraerasoa: jokalari batek eraso-karta bat jokatu badu eta aurkariak dagokion ezkutua badu eskuan, kontraerasoa esango du eta ezkutua zeharka utziko du bere aldean. Jokaldi hau berehala egin daiteke nahiz eta ezkutua duenaren txanda ez izan, baina txanda duenak pilotik karta bat hartu baino lehen. Kontraerasoan eraso-karta eraso eta defentsarako pilotik kenduko da berehala eta utzitako karten piloan utziko da. Ezkutuak erakutsi duenak hartuko du txanda, pilotik bi karta hartuz bata ezkutua ordezkatzeko eta bestea jokatzen segitzeko. Erasotzailea eta ezkutua duenaren arteko jokalariek galduko dituzte beren txandak.\nPuntuak etaparen amaieran zenbatuko dira, 1.000 Km-ak osatu ez badira ere. Bikoteek puntu hauek hartuko dituzte:\nlortutako kilometroen batura;\nezkutu bakoitzeko 100 Km;\nsari gehigarria lau ezkutuak erakusteagatik, 300 Km;\nkontraeraso bakoitzeko 300 Km-ko gehigarria;\n1.000 Km-ak zehazki osatzeagatik 400 Km;\n1.000 Km-ak piloko kartak bukatutakoan osatzeagatik 300 Km;\n1.000 Km-ak 200 Km-ko kartarik gabe osatzeagatik 300 Km;\n500 Km-ko sari gehigarria 1.000 Km-ak aurkariek kilometro bat ere egin gabe osatzeagatik;\nPartida 5.000 Km-ra jokatzen da zenbait etapatan. Hori edo gehiago lortzen dutenak dira irabazleak. Bi bikoteek lortzen badituzte 5.000 Km baino gehiago, gehien lortu duena izango da irabazlea.\nArauak 2 edo 3 jokalarirentzat\nJokalariek bakarka jokatuko dute. Hauek dira aurreko arauekin dauden diferentziak:\nKartak nahasi baino lehen karta bana kenduko da eraso-karten artean: semaforo gorria, abiadura-muga, gasolina gabea, zulaketa eta istripua.\nEtapak 700 Km-koak izango dira.\n700 Km-ak osatu dituen jokalariak luzapena eska dezake 1.000 Km-ra arte. Horretarako 700 Km-ak zehazki osatzen dituenean, “segituko dut” esan beharko du. Luzapena eskatzen denean, 1.000 Km-ak osatzen dituen lehenak irabaziko ditu 400 Km-ak ibilbidea osatzeagatik, nahiz eta bera ez izan luzapena eskatu duena. Bestalde, luzapena eskatu duenak ez baditu 1.000 Km-ak betetzen, ez ditu 700 Km-ak osatzeagatik 400 Km-ak irabaziko. Luzapena eskatu duenak irabazten badu 200 Km-ko sari berezia lortuko du, bestela aurkariei emango zaizkie.\nPuntuazioa berbera da, luzapenari dagokiona izan ezik.\nArauak 6 jokalarirentzat\nLau jokalarirekin bezala, ondoko aldaketekin:\nHiru bikote daude txandaka eserita mahaira.\nEtapak 700 Km-koak dira.\nLuzapena eska daiteke, 2 eta 3 jokalarirekin bezala.\nPuntuazioa 2 edo 3 jokalarirentzakoa bera da, baina bikoteka.\nEskuko arauak: Naipes Fournier.


Goako (India) lehen ministroak Donostia bisitatu du - Estrategia Donostia\n2014 Iraila 9\nGoako (India) lehen ministroak Donostia bisitatu du\nJuan Karlos Izagirrek, Donostiako alkateak, Manohar Parrikar, Goako lehen ministroari harrera pribatua egin zion udalean. Ondoren, Parrikar buru zuen Indiako delegaritzak, Aquariuma eta Kursaala bisitatu zituen.\nGoako lehen ministroak jakin-min berezia izan zuen Donostiako mugikortasun sistemaren nondik-norakoak ezagutzeko.\nTopaketa, Goako estatua eta Donostiaren arteko erlazioa estutzeko balio izan zuen.\nGoa, Indian oso ezaguna den gunea da, bere hondartzak milioika bisitari erakartzen ditu urtero.\nGoako hiriburu politikoa Panaji da. Donostia eta Panajiren arteko antzekotasunak deigarriak dira; esaterako, egitura fisikoa, baliabide naturalen potentziala, turismoarekiko eta kulturarekiko orientazioak.. Panaji, Donostia bezalaxe, Indiako lehenengo nazioarteko zinema-jaialdiaren egoitza da, herrialde osoko garrantzitsuenarena, hain zuzen.\n2013 urte hasieran jaio zen bi hirien arteko erlazioa, hain zuzen ere, LKS euskal kontsultoretzari Panajiko Masterplanaren egitea eman ziotenenean.\nMasterplana Gipuzkoako enpresari esleitzeko arrazoi nagusietako bat erreferente gisa Donostiako hiri-eredua zuela izan zen. Proiektu irabazleak azpiegiturak, mugikortasuna, bidaiarien garraioa eta gune publikoak hobetzea, ibai-ibilguak eta haien hertzeak integratzea, kultura-ondareari balioa ematea eta hiriaren itxura berritzea zituen hizpide.\nMandovi ibaiaren ertzean dagoen Panaji da estatuko hiriburu politikoa, eta portugaldarren okupazio garaiko ondare aberatsaren jabe da.


Nor garen - Abando Ascensores\nAbando Ascensores, S.A. » Nor garen\nASCENSORES ABANDO gara, bideari 1988an ekin zion enpresa bat; balio handia, urteetako esperientzia eta geureen antzeko ideiak zituzten laguntzaile batzuekin batera ekin ere.\nGaur egun, ASCENSORES ABANDO diziplina askotako jende gaztez osatutako talde bat gara, erronka eta proiektu berriei ekiteko prest dagoen talde bat. Gure langileek, duten eskarmentu eta kualifikazio handiari esker, lan ezin hobea egiten dute igogailuen eta jasogailuen instalazioetan eta mantentze-lanetan.\nGure produktuen artean, hauek nabarmentzen dira:\nGure lan-ildoak printzipio hauetan oinarritzen dira:\nSeriotasuna, konpromisoa eta bezeroarentzako arreta bikaina.\nLangileen kualifikazioa eta etengabeko prestakuntza.\nArreta zuzena, berehalakoa eta bezero bakoitzarentzako pertsonalizatua.\nAholkularitza teknikoa eta legala.\nKontratazio lehiakorrak, bezero bakoitzaren beharretara egokituak eta indarreko legedia betetzeko zorrotzak.